Ψωρίαση: μια δερματική ασθένεια «ταμπού» | clickatlife\nΨωρίαση: μια δερματική ασθένεια «ταμπού»\nΚαθώς για τους περισσότερους από εμάς η εξωτερική μας εμφάνιση παίζει σοβαρό ρόλο, μια δερματική ασθένεια με έντονα αποτυπώματα στο δέρμα, όπως η ψωρίαση, δικαιολογημένα αντιμετωπίζεται με φόβο από πολλούς. Δείτε, γιατί προκαλείται, ποια είναι τα συμπτώματα και πώς αντιμετωπίζεται.\nΗ λέξη ψωρίαση προέρχεται από την αρχαιοελληνική λέξη «ψώρος» (λέπι) ήταν γνωστή χιλιάδες χρόνια πριν και αναφέρεται στη βίβλο (Λευϊτικόν).\nΗ ψωρίαση είναι μια συχνή χρόνια, η οποία τις περισσότερες φορές υποτροπιάζει και δύσκολα θεραπεύεται.\nΗ κλινική εικόνα χαρακτηρίζεται από ερυθηματώδεις κηλίδες, βλατίδες και πλάκες, οι οποίες καλύπτονται από λέπια. Η συχνότερη εντόπιση των βλαβών είναι κυρίως στους αγκώνες και στα γόνατα, χωρίς να αποκλύονται άλλα σημεία του σώματος. Σήμερα, σε παγκόσμιο επίπεδο εκατομμύρια άνθρωποι πάσχουν από ψωρίαση. Υπολογίζεται ότι το 1-2% του πληθυσμού υποφέρει από κάποια μορφή ψωρίασης.\nΗ ψωρίαση είναι νόσος που προκαλεί σωματική και ψυχολογική διαταραχή και προσβάλλει σημαντικό τμήμα του πληθυσμού σε παγκόσμιο επίπεδο. Οι Αμερικάνοι της φυλής Samoa, δεν προσβάλλονται από ψωρίαση σε αντίθεση με κατοίκους συγκεκριμένης περιοχής στη Νορβηγία όπου το ποσοστό εμφάνισης είναι 4.8%, της Δανίας σε ποσοστό 2.9% και στα Νησιά Faoroe το ποσοστό φτάνει το 2.8%.\nΗ αιτία που προκαλεί την ψωρίαση παραμένει προς το παρόν άγνωστη, αν και τα τελευταία χρόνια έχει σημειωθεί αρκετή πρόοδος αναφορικά με την κατανόηση της αιτιοπαθογένειας της νόσου και αφορά την κληρονομική προδιάθεση για την εκδήλωση της και τους διάφορους εκλυτικούς παράγοντες για την κλινική εμφάνισή της.\nΗ κληρονομική προδιάθεση ίσως είναι απαραίτητη για την εμφάνιση της ψωρίασης, παρόλα αυτά χρειάζεται και η σπίθα που θα πυροδοτήσει τις διάφορες παθοφυσιολογικές διαδικασίες, με κατάληξη την ανάπτυξη της τυπικής ψωριασικής δερματικής βλάβης. Πολλοί είναι οι παράγοντες που διεκδικούν το ρόλο της «σπίθας», αλλά για κανέναν προς το παρόν δεν υφίσταται πειστική και καθοριστική απόδειξη.\nΈτσι, σήμερα είμαστε γνώστες του μηχανισμού μέσω του οποίου εκδηλώνεται η ψωρίαση, αλλά αγνοούμε το αίτιο ή τα αίτια που τον ενεργοποιούν. Οι ψυχολογικοί παράγοντες παίζουν σημαντικό ρόλο στην εκδήλωση της νόσου, καθώς μπορεί να εμφανισθεί ή να επιδεινωθεί μετά από ένα έντονο ψυχικό τραύμα. Το γεγονός δημιουργεί ένα φαύλο κύκλο γιατί η εμφάνιση του ψωριασικού εξανθήματος δημιουργεί περισσότερη ψυχική ένταση. Δεν είναι άσχετο το γεγονός ότι οι ψωριασικοί ασθενείς παρουσιάζουν συχνά άγχος και κατάθλιψη, αν και πολύ σπάνια χρειάζονται ψυχιατρική παρακολούθηση.\nΣτις περιοχές του δέρματος όπου εμφανίζεται η νόσος το δέρμα γίνεται παχύτερο και είναι έντονα κόκκινο. Η ερυθρότητα του δέρματος οφείλεται στη διαστολή των αιμοφόρων αγγείων του χορίου, με αποτέλεσμα την ταχύτερη ροή του αίματος στο δέρμα.\nΕπίσης, η αύξηση του πάχους του δέρματος και η συνεχής ανανέωση όπως και η παρουσία αργυροχόων λεπιών στην επιφάνεια των δερματικών βλαβών της νόσου αποτελούν το κλινικό αποτέλεσμα που προκύπτει από τον αυξημένο ρυθμό κερατινοποίησης των κυττάρων της επιδερμίδας (υγιές δέρμα: 24 ημέρες, ψωριασικό δέρμα: 5 ημέρες).\nΗ σταγονοειδής ψωρίαση χαρακτηρίζεται από πολύ μικρές και οι βλάβες συνήθως υποχωρούν από μόνες τους μέσα σε λίγες εβδομάδες και γενικά πιστεύεται ότι η σταγονοειδής ψωρίαση έχει καλή πρόγνωση.\nΗ γενικευμένη, θεωρείται σπάνια μορφή ψωρίασης και οι πλάκες της νόσου καταλαμβάνουν σχεδόν όλη την επιφάνεια του δέρματος, εκδηλώνεται σταδιακά ή και αιφνίδια. Τα λέπια εδώ είναι λιγότερα και το δέρμα είναι έντονα ερυθρό, γεγονός που έχει σαν αποτέλεσμα την απώλεια περισσότερου νερού και θερμότητας από την επιδερμίδα.\nΗ ψωρίαση των νυχιών εμφανίζεται στο 30% των ασθενών και μπορεί να συνυπάρχει με μία από τις άλλες μορφές της νόσου. Η τυπική βλάβη δίνει την εικόνα σταγόνας λαδιού και συνήθως εντοπίζεται στα νύχια των χεριών. Μερικές φορές τα νύχια αλλάζουν χρώμα, ενώ εάν επιμολυνθούν παίρνουν καφέ ή πράσινη καφέ απόχρωση.\nΗ φλυκταινώδης ψωρίαση , η οποία θεωρείται ιδιαίτερα σπάνια και στα πλαίσια της κλινικής της εικόνας παρατηρούνται φυσαλίδες με πύον με/ή χωρίς και τις τυπικές ψωριασικές δερματικές βλάβες.\nΤέλος, περίπου 30 % των ασθενών με ψωρίαση εμφανίζουν ψωριασική αρθρίτιδα (2-3% του γενικού πληθυσμού εμφανίζει ψωριασική αρθρίτιδα) Η ψωριασική αρθρίτιδα προσβάλλει συνήθως τις μικρές αρθρώσεις των χεριών και των παιδιών. Οι αρθρώσεις παρουσιάζονται οιδηματώδεις και επώδυνες. Μερικές φορές προσβάλλονται και άλλες αρθρώσεις όπως στον αγκώνα, στην πλάτη και στα ισχία. Ο διαχωρισμός της ψωριασικής από τη ρευματοειδή αρθρίτιδα γίνεται με ειδικές εργαστηριακές εξετάσεις.\nΟι ασθενείς με ψωρίαση εμφανίζουν αυξημένο κίνδυνο για:\nΈχει παρατηρηθεί ότι το κάπνισμα και η κατάχρηση οινοπνευματωδών ποτών επιδεινώνουν την ψωρίαση. Στη θεραπεία της ψωρίασης θα πρέπει από την αρχή να ξεκαθαρισθεί ότι δεν υφίσταται προς το παρόν ριζική θεραπεία της νόσου και ότι οι εφαρμοζόμενες θεραπευτικές αγωγές απλά συντελούν στην εξαφάνιση του εξανθήματος από το δέρμα (κάθαρση).\nΗ θεραπευτική αντιμετώπιση διαφέρει από μορφή σε μορφή ψωρίασης, αλλά και από ασθενή σε ασθενή. Συνήθως αρχίζουμε με ήπια θεραπεία για να συνεχίσουμε μία άλλη εντονότερη. Γι΄ αυτό απαιτείται συνεργασία γιατρού – ασθενούς και απόλυτη εμπιστοσύνη στην επιλογή του δερματολόγου. Η θεραπεία της νόσου γίνεται με πολλούς τρόπους και είναι είτε τοπική είτε συστηματική και πρέπει να περιλαμβάνει τα παρακάτω στάδια:\n-στην τοπική θεραπευτική αγωγή περιλαμβάνονται: κερατολυτικές κρέμες και αλοιφές, τοπικά κορτικοστεροειδή\n-υπεριώδης ακτινοβολία Β (UVB)\n-στην συστηματική θεραπευτική αγωγή της νόσου περιλαμβάνεται η μεθοτρεξάτη, τα ρετινοειδή, η φωτοχημειοθεραπεία-PUVA και η κυκλοσπορίνη\nτα τελευταία χρόνια στη θεραπεία της ψωρίασης έχουν προστεθεί και οι βιολογική παράγοντες οι οποίοι προσφέρονται για τη θεραπεία σε ασθενων με μέτρια έως σοβαρής μορφής ψωρίαση.\n-Η ψωρίαση δεν είναι μεταδοτική.\n-Πρέπει να αποφεύγονται οι μικροί ή μεγαλύτεροι τραυματισμοί του δέρματος.\n-Η ψωρίαση δεν επηρεάζει αυτή καθαυτή τη σεξουαλική ικανότητα και δραστηριότητα.\n-Η κακή ψυχολογική κατάσταση του ασθενούς επηρεάζει τη νόσο.\n-Η ψωρίαση δεν επηρεάζει τη γονιμότητα και την εγκυμοσύνη. Απαιτείται όμως προσοχή στη χρήση φαρμάκων κατά τη διάρκεια της εγκυμοσύνης.


(ΣΥΝΕΝΤΕΥΞΗ ΣΤΟ PRISMA 91.6)”ΦΟΒΑΜΑΙ ΠΟΛΥ ΓΙΑ ΤΟ ΤΕΙ”-ΤΙ ΛΕΕΙ ΓΙΑ ΠΑΡΑΙΤΗΣΗ ΑΠΟ ΔΗΜΟΤΙΚΟ ΣΥΜΒΟΥΛΙΟ-ΝΟΣΟΚΟΜΕΙΟ ΛΕΥΚΑΔΑΣ - Aθανάσιος Καββαδάς\n(ΣΥΝΕΝΤΕΥΞΗ ΣΤΟ PRISMA 91.6)”ΦΟΒΑΜΑΙ ΠΟΛΥ ΓΙΑ ΤΟ ΤΕΙ”-ΤΙ ΛΕΕΙ ΓΙΑ ΠΑΡΑΙΤΗΣΗ ΑΠΟ ΔΗΜΟΤΙΚΟ ΣΥΜΒΟΥΛΙΟ-ΝΟΣΟΚΟΜΕΙΟ ΛΕΥΚΑΔΑΣ\n17 Μαρ (ΣΥΝΕΝΤΕΥΞΗ ΣΤΟ PRISMA 91.6)”ΦΟΒΑΜΑΙ ΠΟΛΥ ΓΙΑ ΤΟ ΤΕΙ”-ΤΙ ΛΕΕΙ ΓΙΑ ΠΑΡΑΙΤΗΣΗ ΑΠΟ ΔΗΜΟΤΙΚΟ ΣΥΜΒΟΥΛΙΟ-ΝΟΣΟΚΟΜΕΙΟ ΛΕΥΚΑΔΑΣ\nPosted at 18:03h in ΣΥΝΕΝΤΕΥΞΕΙΣ\tby\tΑθανάσιος Καββαδάς\nΣυνέντευξη εφ όλης της ύλης έδωσε στον Prisma 91,6 o Βουλευτής Λευκάδας Αθανάσιος Καββαδάς σχολιάζοντας την τρέχουσα επικαιρότητα.\nΑναφερόμενος στο Νοσοκομείο Λευκάδας, την επιστολή του προς την ηγεσία του Υπουργείου, καθώς και την τοποθέτηση του Διοικητή κ. Μίχα για την επιλογή να χτιστεί ένα νέο νοσοκομείο στο νησί, είπε ότι ακούγονται πολλά πράγματα για το νοσοκομείο και μάλιστα από επίσημα χείλη και αυτό προκαλεί ανησυχία.\nΩστόσο όπως είπε με αφορμή τις δηλώσεις του Γενικού Γραμματέας κ. Γιαννόπουλου, που σε συνάντηση που είχε με την ΠΟΕΔΥΝ, αναρωτήθηκε αν πρέπει να έχει νοσοκομείο η Λευκάδα.\nΗ δήλωση αυτή δεν ήταν δυνατόν να πέσει στο κενό και ο ίδιος μέσα από το κοινοβούλιο πήρε μια ξεκάθαρη απάντηση από τον υπουργό, ότι δεν υπάρχει κανένα πρόβλημα με το Νοσοκομείο Λευκάδας, καθώς μάλιστα το επόμενο διάστημα τοποθετούνται τρεις γιατροί, ένας παθολόγος, καρδιολόγος και επιμελητής Ακτινοδιαγνώστης.\nΌσον αφορά τις δηλώσεις του κυρίου Μίχα στην συνέντευξη του Prisma 91,6, είπε ότι δέχτηκε πάρα πολλά τηλέφωνα από εργαζόμενους στο Νοσοκομείο για την στάση που είχε.\nΗ αρχική σκέψη να γίνει το Νοσοκομείο στο Άκτιο και να βοηθάει και τις τρεις περιοχές, Πρέβεζα-Λευκάδα και περιοχές της Αιτωλοακαρνανίας, ωστόσο από την στιγμή που το Νοσκοκομείο πήρε αυτή την πορεία και έγινε στην Λευκάδα αυτό έχει τελειώσει.\nΌσον αφορά την τοποθέτηση του για τους Λευκαδίτες πολιτικούς και ότι το έκαναν για πελατειακούς λόγους, απάντησε ότι στους πολιτικούς που αναφέρθηκε ενδιαφερόντουσαν για το καλό της Λευκάδας και πολύ καλά έκαναν, καθώς δούλεψαν ώστε να υλοποιηθεί το σχέδιο που είχαν και το Νοσοκομείο να γίνει στην Λευκάδα.\n«Πρέπει να δούμε τι κάνουμε από εδώ και πέρα», με τον κύριο Καββαδά να προτρέπει τον Κύριο Μίχα, να ασχοληθεί με το νοσοκομείο και την ενίσχυση του καθώς ακούγοντας τον νόμιζε ότι ήταν Διοικητής Νοσοκομείου Πρεβέζης και όχι Λευκάδας.\nΟ κύριος Καββαδάς αναφέρθηκε και στο αίτημα άρσης ασυλίας του, καθώς ο ίδιος ζήτησε την άρση της Βουλευτικής του ασυλίας από την επιτροπή δεοντολογίας του Κοινοβουλίου, αυτή απορρίφθηκε και όταν ήρθε η πρόταση στους Βουλευτές από την επιτροπή για να ψηφίσουν στην ολομέλεια η πρόταση τους ήταν αρνητική, με τον ίδιον να επιμένει από το Βήμα εκ νέου την ασυλία του, καθώς η υπόθεση αφορά μια υπόθεση του 2012, όταν ήταν Δημοτικός Σύμβουλος και αφορά ομόφωνη λειτουργία του τότε Δημοτικού Συμβουλίου για 3 θέσεις καντίνας στην παραλία Γιαλός.\nΤην συγκεκριμένη απόφαση ένας πολίτης δεν την δέχτηκε και προσέφυγε στα δικαστήρια εναντίον όλου του Δημοτικού συμβουλίου. Όπως είπε για λόγους ισονομίας θα ήθελε να προσέλθει στο δικαστήριο με όλους τους συναδέλφους του.\nΟ Βουλευτής Λευκάδας σχολιάζοντας το σκεπτικό της παραίτησης του και την παραφιλολογία που αποδίδεται σε σκοπιμότητες, είπε ότι το θέμα αυτό τον απασχόλησε από την πρώτη στιγμή που εκλέχτηκε βουλευτής, κάτι που είχε αναφέρει και στο δημοτικό συμβούλιο, ζητώντας χρόνο για να δει αν μπορεί να ανταποκριθεί στις υποχρεώσεις του και ως Βουλευτής, αλλά και Δημοτικός Σύμβουλος.\n«Δεν είχα την εμπειρία, ήμουν νέος Βουλευτής και δεν ήξερα στο Κοινοβούλιο τι θα αντιμετωπίσω. Για αρκετό διάστημα αυτό το θέμα τον απασχόλησε ιδιαίτερα», ανέφερε καθώς απουσίαζε από τα Δημοτικά συμβούλια.\n«Γνωρίζοντας πλέον ότι τα καθήκοντα του ως Βουλευτή, απαιτούν περισσότερο χρόνο παραμονής στην Αθήνα, καθώς δεν είναι μόνο οι επιτροπές, αλλά και άλλες υποχρεώσεις.»\nΟ ίδιος πλέον είπε ότι δεν μπορούσε να δίνει το παρών στα δημοτικά συμβούλια, καθώς και να δώσει και τον χρόνο που απαιτούνταν, καθώς στα δημοτικά συμβούλια πρέπει να παίρνεις θέσεις να είσαι παρών, δεν μπορείς να απουσιάζεις συνέχεια.\n«Εκτιμώ ότι πήρα την σωστή απόφαση», ανέφερε τονίζοντας ότι πριν υποβάλλει την παραίτηση του πολλές φορές ενημέρωσε και εξήγησε τους λόγους και στον Επικεφαλής της Δημοτικής παράταξης κ. Αραβανή, αλλά και στα μέλη.\nΌσον αφορά τα δημοσιεύματα που έκαναν λόγω για εκπλήρωση συμφωνιών και υπόγειες διαδρομές, ανέφερε ότι στεναχωριέται με όλα αυτά που ακούγονται, λέγοντας ότι όσα γράφτηκαν και ειπώθηκαν δεν έχουν καμία βάση.\nΌπως είπε ότι κάνει στην ζωή του το κάνει πολύ σοβαρά, πόσο μάλλον όταν οι συμπολίτες μας τον τίμησαν και τον εξέλεξαν να τους υπηρετήσει.\n«Προσπαθώ από την πλευρά μου να δίνω το 100% των δυνάμεων μου και να είμαι σωστός και να ανταποκριθώ στις απαιτήσεις τους. Στην δημόσια ζωή ωστόσο όλοι κρινόμαστε και οι Λευκαδίτες γνωρίζουν και ποιος είμαι και πως πορεύομαι. Υπόγειες διαδρομές δεν υπήρχαν σε μένα, δεν μπορώ καν να το σκεφτώ, είναι μακριά από εμένα αυτή η αντίληψη», ανέφερε.\nΟ κύριος Καββαδάς επιβεβαίωσε την πληροφορία ότι η κυρία Ζωή Σκιαδά του ζητούσε να μην παραιτηθεί, λέγοντας ότι την δεδομένη χρονική στιγμή, δεν ήθελε να είναι παρούσα στο δημοτικό συμβούλιο, λέγοντας ότι κατά καιρούς του έλεγε ότι δεν ήθελε να είναι, καθώς υπήρχε και πίεση να παραμείνει, όμως πολλές φορές το ζύγισε μέσα του, λέγοντας ότι μέσα του ένιωθε ότι δεν μπορούσε να προσφέρει αυτό που ήθελε για την Λευκάδα, από την θέση του Δημοτικού συμβούλου.\nΑπό την πλευρά του Βουλευτή μπορεί να προσφέρει τα μέγιστα, είναι προτιμότερο από το να υπάρχει μια κενή καρέκλα να υπάρχει ένα νέο μέλος στο δημοτικό συμβούλιο.\nΓια τον δρόμο της Λαγκάδας είπε ότι ενώ από την δημοτική αρχή ξεκίνησαν οι διαδικασίες μέσω του Υπουργείου και για την μελέτη και για την χρηματοδότηση των δρόμων του Γιαλού και των Εγκρεμνών, ο δρόμος της Λαγκάδας εξαιρέθηκε με τον ίδιον να αναρωτιέται γιατί.\nΑν είχε μπει τότε μαζί με τους άλλους δρόμους η Λαγκάδα, θα είχαμε σήμερα την ίδια εξέλιξη με τους άλλους δρόμους.\nΟ ίδιος μάλιστα έχει εκφράσει τόσο στον Δήμαρχο Λευκάδας, αλλά και δημόσια την άποψη ότι η μελέτη θα έπρεπε να γίνει δωρεάν από το Υπουργείο, όπως έγινε και με τις άλλες δυο εργολαβίες, ενώ ανέφερε ότι ο γενικός γραμματέας κύριος Δέδες δεν γνώριζε για την ύπαρξη του δρόμου της Λαγκάδας.\n«Είναι θέμα του δήμου να απαιτήσει από το Υπουργείο να γίνει δωρεάν η μελέτη, ενώ αν πάμε στην διαδικασία, να κάνει την μελέτη ο δήμος και να δαπανήσει 50.000 ευρώ, χρήματα που θα μπορούσε να δώσει για κάποιο άλλο έργο στην ορεινή Λευκάδα, καθώς δεν καταλαβαίνει γιατί ακολουθεί αυτή την λογική.\nΕπίσης αναφερόμενος στην ανακοίνωση του Δήμου, ανέφερε ότι αυτές τις κινήσεις θα μπορούσε να τις κάνει πιο νωρίς και να προλάβει την δυσαρέσκεια του κόσμου, καθώς και να υπήρχε μια θετική εξέλιξη και να ανοίξει ο δρόμος.\n«Το σημαντικό είναι ότι ο δήμος απέσπασε ένα σημαντικό ποσό για το έργο, μένει να δούμε σε πόσο χρόνο θα φτιαχτεί αυτός ο δρόμος.»\nΕπίσης αναφέρθηκε και στην επιστολή των κατοίκων της ορεινής Λευκάδας που του έχει αποσταλεί με 200 υπογραφές καθώς αναμένει και την απάντηση σε ερώτηση του από τα αρμόδια υπουργεία.\nΟ ίδιος μίλησε και για τον Άξονα Αμβρακία-Άκτιο, λέγοντας ότι επιτέλους ξεμπλοκάρει η πρώτη εργολαβία, από το Άκτιο μέχρι την διασταύρωση της Παλαίρου, λέγοντας ότι από την πρώτη ημέρα της εκλογής του πιέζει στενά για την ολοκλήρωση του.\n«Το γεγονός ότι ξεμπλοκάρει, βοηθάει να κερδίσουμε το στοίχημα της τρίτης και τέταρτης εργολαβίας, καθώς η τέταρτη είναι από το Λουτράκι ως την Αμβρακία, ένα πολύ σημαντικό έργο, το οποίο θα βοηθήσει όλη την περιοχή και είναι επάνω από 60% έτοιμο.\nΕίναι πολιτική απόφαση να ξεμπλοκάρει και αυτή, ενώ είπε ότι διαφωνεί να μην πάνε σε σκούπα καθώς τότε το έργο θα τελειώσει το 2020-2021.»\nΕπίσης αναφέρθηκε και στο σημαντικό έργο ένταξης Βόνιτσας-Λευκάδας, με παράκαμψη στον Άγιο Νικόλαο και μια κάθετος από Άκτιο, καθώς υπάρχει ανοικτό πρόγραμμα που τρέχει από την Διαχειριστική Αρχή της Περιφέρειας Δυτικής Ελλάδας, με τον ίδιο να ενημερώνεται από την αρμόδια υπηρεσία του Υπουργείου, αλλά και τον μελετητή, καθώς το οδικό αυτό έργο θα προχωρήσει παράλληλα και με τον αγωγό ύδρευσης, με την προμελέτη να είναι έτοιμη, οπότε είναι σημαντικό ότι η μελέτη για τον οδικό άξονα και η προμελέτη για τον αγωγό ύδρευσης είναι έτοιμα, με τον ίδιο να εκτιμά, ότι θα κατατεθεί ο φάκελος καθώς καταλυτική ημερομηνία είναι 31-03.\nΟ κύριος Καββαδάς ωστόσο έκρουσε καμπανάκι κινδύνου για το ΤΕΙ Λευκάδας, λέγοντας ότι αυτή την στιγμή υπάρχουν έτοιμες μελέτες και τεύχη δημοπράτησης έτοιμα, υπάρχει χρηματοδότησης ύψους 2.000.000 ευρώ και δεν μπορούμε να ξεπεράσουμε το πρόβλημα ιδιοκτησίας του οικοπέδου.\nΟ ίδιος αναφέρθηκε στο οικόπεδο που βρίσκεται το κέντρο νεότητας και φιλοδοξούμε να πάει εκεί το ΤΕΙ, καθώς είμαστε το μοναδικό ΤΕΙ που δεν έχει ιδιόκτητο κτήριο, ανέφερε.\nΈχουν γίνει και λάθη και παραλείψεις με τον ίδιο να φοβάται ότι μπορεί να αποβούν μοιραία. Πρέπει όλοι μας να βοηθήσουμε να λυθεί το θέμα, καθώς φοβάται ότι οι συνέπειες θα είναι δυσάρεστες και το ΤΕΙ μπορεί να χαθεί.\nΌπως είπε γνωρίζει ότι ο δήμος υπέβαλε στην περιφέρεια μια διορθωτική πράξη εφαρμογής και για να προχωρήσουν οι διαδικασίες πρέπει να περάσει στην ιδιοκτησία του δήμου. Το έγγραφο αυτό εγκρίθηκε από την Περιφέρεια, που αναφέρεται μέσα το οικόπεδο, απορρίφθηκε όμως από Υποθηκοφυλακείο, καθώς το συγκεκριμένο οικόπεδο δεν αναφερόταν καθόλου στους πίνακες ούτε στην κύρωση του από την Περιφέρεια Ιονίων Νήσων. Οπότε χρειάζεται μια νέα πράξη για να μπορέσει να προχωρήσει το όλο θέμα.\nΑυτό το θέμα δεν μπορεί να περιμένει άλλο, πρέπει να λυθεί καθώς υπάρχει ανησυχία και από την Διοικούσα επιτροπή. Το θέμα πρέπει να λυθεί ΧΤΕΣ. Φοβάμαι πολύ για το ΤΕΙ, εγώ από την πλευρά μου κάνω ότι μπορώ.\nΌσον αφορά τις αποζημιώσεις κατοίκων από την καταστροφική φωτιά του περασμένου καλοκαιριού, είπε ότι έχουν γίνει κινήσεις σε αυτή την κατεύθυνση καθώς και ερωτήσεις στα υπουργεία, πιέζουν και είναι σε αναμονή.\nΩστόσο αυτό το θέμα που πρέπει να λυθεί είναι το θέμα του κινηματογράφου Απόλλωνα, με τον ίδιο αν αναφέρεται σε συζητήσεις τόσο με τον Δήμαρχο όσο και με τα πολιτιστικά σωματεία, ωστόσο δεν ήθελε να δώσει περεταίρω λεπτομέρειες.


ΔΙ'ΕΥΧΩΝ ΤΩΝ ΑΓΙΩΝ: * ΔΕΝ ΥΠΑΡΧΕΙ ΘΕΟΣ...\nMarinos 24/11/13 12:10\n"Αμαρτίες Γονέων παιδεύουσι τέκνα, και ευλογίες γονέων Χαριτώνουσι Τέκνα". Όλο το μυστήριο της διαπεδαγώγησης των τέκνων κρύβεται πίσω από αυτή τη φράση. Πρόσφατα άκουσα δύο περιπτώσεις.\n1. Ένας φίλος Αρχιπλοίαρχος σε Ναυτιλιακή, όταν τον γνώρισα για πρώτη φορά μέσω ενος Α! Μηχανικού, πέρυσι τέτοια εποχή, μού είπε για ένα πολύ φιλικό του ζευγάρι που το παιδί τους έπασχε από καρκίνο σε πολύ μικρή ηλικία. Τότε χωρίς να ξέρω to γιατί, μου ήρθε ένας λογισμός, ότι το παιδί πάσχει λόγω προβλήματος στους Γονείς του είπα, εκεί είναι το πρόβλημα. Εκείνος πετάχτηκε από το κάθισμα του καφέ, με κοίταξε μέσα στα μάτια, και μου είπε με μεγάλη έκπληξη. "Πού το ξέρεις:" Έτσι ακριβώς είναι, οι γονείς σκοτώνονται κάθε μέρα στο σπίτι τους...\nΔεύτερη περίπτωση, για ένα μικρό παιδί που θέλησαν να το φονεύσουν στη Θεσσαλονίκη για να του πάρουν τα όργανά του και να τα μοσχοπουλήσουν. Κάποιοι λοιπόν στήσανε καρτέρι σε ένα μικρό παιδί εκτός του σχολείου, που βάβιζε μόνο του για το σπίτι. Το ρώτησαν εάν θα μπορούσε να κάνει μία καλή πράξη για εκείνους και εκείνο απάντησε καταφατικά. Έτσι του έδωσαν ένα μικρό δέμα σε συσκευασία δώρου να το πάει ο μικρός απέναντι του δρόμου στο ισόγειο ενός μεγάλου κτιρίου. Το παιδί αφού είπε ναι με αθοώτητα, εκείνοι ανυποψίσατοι έφυγαν και το παιδι σκέφτηκε να πάει πρωτα από το σπίτι του πού ήτανε κοντά και μετά να πάει να παραδώσει το μικρό πακέτο. Όταν το είπε στη μάνα του το περιστατικό, εκείνη άνοιξε το πακέτο και το βρήκε εντελώς άδειο. Τότε ειδοποίησε την Αστυνομία, και διαπίστωσαν ότι τελικά το ισόγειο του κτιρίου που έστειλαν τον μικρό, ήτανε ένα χειρουργείο ανθρώπινων οργάνων. Όταν διηγήθηκα το περιστατικό στο Άγιον Όρος μου είπαν οι Πατέρες ότι οι γονείς του παιδιού δεν "χρωστούσαν" ενώπιον Θεού και δια τούτο δεν επέτρεψε ο Θεός να χάσουν το παιδί τους κατά αυτόν τον τρόπο....\nΑνώνυμος 26/8/14 19:36\nΑφού θές συμπεράσματα, ορίστε : Η πρώτη περίπτωση είναι καθαρή σύμπτωση. Η δεύτερη επίσης. Άν εμφανιζόταν ένας άγγελος και και καθοδηγούσε το παιδί μακριά απο το κακό, θα το πίστευα. Άν έπεφτε ένας κεραυνός πάνω στους επίδοξους δολοφόνους του την ώρα που προσπαθούσαν να τον αποπλανήσουν, θα το πίστευα. Το να πιστέυεις στο θεό είναι σαν να πιστεύεις στον Superman. Αν υπάρχει θεός τότε γιατί υπάρχουν αλεξικεύραυνα και συναγερμοί στις εκκλησίες? Αν ήταν παντοδύναμος δεν θα εμπόδιζε αυτούς που πάνε να βεβηλώσουν τον οίκο του? Φίλε μου εμένα δεν με εκφράζει το "πίστευε και μη ερεύνα" . Αυτό είναι για τα πρόβατα.\nΔΙ΄ΕΥΧΩΝ ΤΩΝ ΑΓΙΩΝ 26/8/14 21:33\nΚΑΙ ΠΟΙΟΣ ΣΑΣ ΕΙΠΕ ΝΑ ΠΙΣΤΕΥΕΤΕ ΚΑΙ ΝΑ ΜΗΝ ΕΡΕΥΝΑΤΕ;\nΗ ΟΡΘΟΔΟΞΙΑ ΛΕΕΙ ''ΕΡΕΥΝΑΤΕ ΤΑΣ ΓΡΑΦΑΣ''\nΟΛΑ ΕΙΝΑΙ ΑΠΟ ΤΟΝ ΘΕΟ,ΚΑΙ ΤΑ ΚΑΛΑ ΚΑΙ ΤΑ ΑΣΧΗΜΑ.\nΟ ΘΕΟΣ ΔΕΝ ΣΚΕΦΤΕΤΕ ΣΑΣ ΕΜΑΣ ΝΑ ΤΟΝ ΘΕΛΟΥΜΕ ΝΑ ΜΑΣ ΚΑΝΕΙ ΘΑΥΜΑΤΑ ΚΑΙ ΝΑ ΜΑΣ ΔΙΑΣΚΕΔΑΖΕΙ.\nΑΝ ΔΕΝ ΘΕΛΕΙ Ο ΔΗΜΙΟΥΡΓΟΣ ΤΟΤΕ ΤΙΠΟΤΕ ΔΕΝ ΜΠΟΡΕΙ ΝΑ ΓΙΝΕΙ.\nΑΚΟΜΗ ΚΑΙ ΤΑ ΠΑΡΑΔΕΙΓΜΑΤΑ ΠΟΥ ΓΡΑΨΑΤΕ ΕΙΝΑΙ ΑΚΑΙΡΑ ΚΑΙ ΑΤΟΠΑ ΓΙΑΤΙ ΔΕΝ ΣΤΕΚΟΥΝ.\nΑΝ ΥΠΗΡΧΕ ΑΓΑΠΗ ΑΠΟ ΟΛΟΥΣ ΤΟΤΕ ΔΕΝ ΘΑ ΧΡΕΙΑΖΟΤΑΝ ΚΑΝΕΙΣ ΣΥΝΑΓΕΡΜΟ ΟΥΤΕ ΝΑ ΚΛΕΙΝΟΥΜΕ ΤΙΣ ΠΟΡΤΕΣ ΜΑΣ ΣΤΑ ΣΠΙΤΙΑ.\nΔΥΣΤΥΧΩΣ Ο ΕΝΑΣ ΒΓΑΖΕΙ ΤΟ ΜΑΤΙ ΤΟΥ ΑΛΛΟΥ ΚΑΙ ΣΤΑΜΑΤΗΜΟ ΔΕΝ ΕΧΕΙ.


ΤΕΤ-ΠΕΜ στις 21:00\nΣ6 | Επεισόδιο 55\nΣ6 - Επεισόδιο 55\nΟ Ηλίας μαθαίνει ότι η Μαρίνα θα έρθει στον Πύργο να τον επισκεφτεί και παθαίνει πανικό. Προσπαθεί να διώξει την Καίτη από το σπίτι, αλλά δεν είναι τόσο εύκολο. Για να βοηθήσει τη Βέλη στο διάβασμα, ο Άγγελος ξαναφέρνει στο σπίτι την περιβόητη «Ποπάρα». Όμως εκείνη επιστρέφει με άγριες διαθέσεις… Η ...\nΣ6 - Επεισόδιο 54\nGuest: Κωνσταντίνα Μιχαήλ (Τούλα) Ένα προσκλητήριο γάμου πέφτει τυχαία στα χέρια του Ηλία. Και μάλιστα, γράφει πάνω το δικό του όνομα. Μαζί με της Καίτης… Ο Άγγελος μουρμουρίζει στη Βέλη πιστεύοντας ότι ένας υπάλληλος στο σούπερ-μάρκετ της την πέφτει. Μέχρι που συνειδητοποιεί ότι την πέφτει σ’ εκείνον... Η ...\nΣ6 - Επεισόδιο 53\nGuest: Κωνσταντίνα Λιναρδάτου (Σοφούλα) Η Βέλη αποφασίζει να κάνει το πιο ριψοκίνδυνο πράγμα ως τώρα στη σχέση της με τον Άγγελο… να του γνωρίσει το σόι της. Η Καίτη αρχίζει να μένει κάποια βράδια μαζί με τον Ηλία και να διεκδικεί περισσότερο χώρο στο σπίτι… Η Βούλα κοροϊδεύει τον Μηνά που πιστεύει ...\nΗλίας και Μαρίνα | Σεζόν 1-2-3-4-5\nΑπό τη Νέα Φιλαδέλφεια ο Διονύσης, από το Μενίδι η Νικολέτα. Γνωρίστηκαν πριν έξι χρόνια και παντρεύτηκαν πριν από τρία. Έχουν μια κορούλα τεσσάρων μηνών. Μένουν σ’ ένα σπίτι πάνω από το πατρικό του Διονύση. Σε σχέση με το παιδί τους, η Νικολέτα είναι μεν τρυφερή, αλλά δεν κάνει υπερβολές. Ο Διονύσης, από την άλλη, εντελώς χαζομπαμπάς με την κόρη του.\nΟ Σίμος κι η Λένα είναι μαζί τους τελευταίους τρεις μήνες. Γνωρίστηκαν σ’ ένα καραόκε πάρτι. Η Λένα όταν τραγούδησε ο Σίμος, τον ερωτεύτηκε αμέσως γιατί είχε υπέροχη φωνή. Ο Σίμος όταν τραγούδησε η Λένα, την ερωτεύτηκε αμέσως γιατί δεν είχε ξαναδεί άνθρωπο με τόσο άσχημη φωνή που να μη ντρέπεται να τραγουδήσει μπροστά σε τόσο κόσμο. Από τότε κοιμούνται κάθε βράδυ μαζί στο σπίτι του Σίμου, στα Εξάρχεια. Δεν συγκατοικούν επίσημα όμως, γιατί ακόμα είναι νωρίς, όπως λέει ο Σίμος. Περνάνε πολύ καλά μαζί κι ας τσακώνονται συνέχεια! Η Λένα θαυμάζει τον Σίμο για πάρα πολλούς λόγους και του το δείχνει. Ο Σίμος θαυμάζει την Λένα, αλλά δεν ξέρει γιατί και δεν το δείχνει! Υπό άλλες συνθήκες δε θα ήταν ποτέ μαζί αυτοί οι δύο, αλλά για κάποιο λόγο είναι!\nΜια φορά κι ένα καιρό, ένα όμορφο κορίτσι απ’ τη Λάρισα, πολύ αφοσιωμένο στη δουλειά του, συνάντησε ένα όμορφο αγόρι απ’ το Παγκράτι, πολύ αφοσιωμένο στο να περνάει καλά. Η Στέλλα (Δανάη Επιθυμιάδη) δεν μπορεί να κάτσει σε μια μεριά, αγχώνεται για τη δουλειά της, είναι υπεύθυνη και δεν αφήνει τίποτα στην τύχη. Ο Νικήτας (Γιάννης Τσιμιτσέλης) θέλει να αράζει, έχει τη δουλειά για παιχνίδι, δεν είναι καθόλου του προγράμματος και τα αφήνει όλα για την τελευταία στιγμή. Αυτή καχύποπτη, αυτός ευκολόπιστος, αυτή οργανωτική, αυτός όπου φυσάει ο άνεμος, αυτή δεν αντέχει τη μάνα της, αυτός δεν αντέχει χωρίς τη μάνα του. Κι ενώ κανείς δεν θα πίστευε ότι μια εργασιομανής οικονομολόγος κι ένας ξέγνοιαστος γεωπόνος θα μπορούσαν να ταιριάξουν, τρία χρόνια μετά το πρώτο τους ραντεβού έχουν δέσει για τα καλά, παρά τις διαφορές τους.\nΟ Πάνος Βλάχος ο κάπως σοβαρός και κάπως υπεύθυνος Χάρης και η Ιωάννα Τριανταφυλλίδου η όμορφη, αισιόδοξη και καλοπροαίρετη Βάσω γνωρίστηκαν πριν από έξι μήνες σε μια πορεία κατά του μνημονίου. Είχαν πάει ο καθένας με την παρέα του κι ένας απ’ την παρέα του Χάρη γνώριζε μια απ’ την παρέα της Βάσως κι έτσι έσμιξαν οι παρέες. Αλλά λίγες ώρες μετά, ανάμεσα σε δακρυγόνα και κραυγές, χώρισαν οι παρέες και βρέθηκαν να τρέχουν μαζί στο μετρό ο Χάρης και η Βάσω. Κατέληξαν σε ένα μπαράκι της Πανόρμου να τα λένε κι επειδή είχαν ήδη κεραυνοβοληθεί δεν έλεγαν να φύγουν ακόμη κι όταν οι σερβιτόροι άρχισαν να σκουπίζουν μπροστά τους. Βγήκαν και την επόμενη μέρα και την μεθεπόμενη και την έβδομη μέρα κατά τας Γραφάς κοιμήθηκαν για πρώτη φορά μαζί. Από τότε, είναι συνέχεια μαζί και αποφασίζουν να συγκατοικήσουν…


Ελληνοκινεζική συνεργασία για την παραγωγή του ηλεκτρικού αυτοκινήτου ecocar\nΤετάρτη 20/09/2017 - 06:10\nΤο όχημα, το οποίο έχει αυτονομία 100 χιλιομέτρων, παρουσιάστηκε για πρώτη φορά στη φετινή Διεθνή Έκθεση Θεσσαλονίκης\nΤο ηλεκτρικό αυτοκίνητο με τη συμμετοχή της ελληνικής εταιρείας Eco Sun και τη συνεργασία κινέζων επιχειρηματιών είναι πλέον πραγματικότητα.\nΤο αυτοκίνητο ecocar έκανε ντεμπούτο στην 82η Διεθνή Έκθεση Θεσσαλονίκης και συγκέντρωσε το ενδιαφέρον των επισκεπτών, με αποτέλεσμα η κατασκευάστρια εταιρεία να διανείμει περισσότερα από 10.000 ενημερωτικά έντυπα στους ενδιαφερόμενους.\nΜάλιστα, όπως αναφέρει στο World Energy News o διευθυντής διεθνών πωλήσεων κ. Δαρείος Δημητρίου, υπήρξαν και αρκετές αιτήσεις για την απόκτηση του συγκεκριμένου οχήματος.\nΟ ίδιος σημειώνει πως η ελληνική εταιρία έχει το αποκλειστικό δικαίωμα να διαθέτει το ηλεκτρικό αυτοκίνητο ecocar στα Βαλκάνια, τη Βόρειο Αφρική και την Ασία.\n«Η δική μας συμμετοχή εστιάζεται στην τοποθέτηση των μπαταριών», αναφέρει ο κ. Δημητρίου και σημειώνει πως πρόκειται για ένα αυτοκίνητο που έρχεται να καλύψει τις μετακινήσεις στην πόλη με σχεδόν μηδενικό κόστος χρήσης.\nΥπάρχουν δύο εκδόσεις του ecocar: Η πρώτη μπορεί και αναπτύσσει ταχύτητα 45 χιλιόμετρων την ώρα και η δεύτερη 80 χιλιομέτρων την ώρα.\nΗ αυτονομία και στις δυο κατηγορίες είναι τα 100 χιλιόμετρα.\nΗ φόρτιση του αυτοκινήτου είναι εύκολη και μπορεί να γίνει όπου υπάρχει μια πρίζα των 220 volt.\nΑπό 6.700 ευρώ η τιμή πώλησης\nΤο κόστος της πρώτης έκδοσης (βασική) φθάνει στις 6.700 ευρώ και της δεύτερης ανεβαίνει στις 7.700 ευρώ.\nΤα δύο πρώτα ηλεκτρικά αυτοκίνητα ecocar κυκλοφορούν ήδη στη Θεσσαλονίκη.\nΗ εταιρεία Eco Sun αναμένεται να φέρει το ηλεκτρικό της αυτοκίνητο και στην Αθήνα δημιουργώντας ειδική έκθεση οχημάτων.\nΟ οραματιστής του ηλεκτρικού αυτοκινήτου και της συνεργασίας με τους κινέζους είναι ο ιδρυτής της εταιρείας Eco Sun Γιώργος Καζαντζίδης.\nΗ εταιρεία δραστηριοποιείται για περισσότερα από 20 χρόνια στον τομέα της ενέργειας και των αιολικών πάρκων.\nΤέλος, να σημειωθεί ότι η συνεργασία για τη δημιουργία του ηλεκτρικού οχήματος ecocar ξεκίνησε πριν από τρία χρόνια.\nΕπιπλέον, το κράτος διατήρησε το «σκληρό» πρόσωπό του κατά το στάδιο εισαγωγής του αυτοκινήτου, χρεώνοντας κόστη εισαγωγής μιας και δεν υπάρχει πολιτική προστασίας του περιβάλλοντος μέσω της χρήσης ηλεκτρικών αυτοκινήτων.\necocar, eco sun, ηλεκτρικό αυτοκίνητο, ΔΕΘ,


Οι 10 καλύτερες προσφορές για ξενοδοχεία - Redington Shores\nΟι καλύτερες προσφορές ξενοδοχείων - Redington Shores, Φλόριντα\nRedington Shores - Προσφορές ξενοδοχείων\nΝο 1 από 4 ξενοδοχεία με την καλύτερη σχέση ποιότητας-τιμής: Redington Shores\n1,0 χλμ. από Redington Shores\n1,2 χλμ. από Redington Shores\n2,4 χλμ. από Redington Shores\n2,8 χλμ. από Redington Shores\n4,0 χλμ. από Redington Shores\nBeach Suites Resort(Παραλία Μαδέρας)\n4,6 χλμ. από Redington Shores\nSchooner Hotel(Παραλία Μαδέρας)(Ιδανικός συνδυασμός τιμής/ποιότητας!)\nShoreline Island Resort(Παραλία Μαδέρας)\n4,9 χλμ. από Redington Shores\n5,2 χλμ. από Redington Shores\nBarefoot Beach Hotel(Παραλία Μαδέρας)\n6,1 χλμ. από Redington Shores\n6,4 χλμ. από Redington Shores\n6,5 χλμ. από Redington Shores\n7,6 χλμ. από Redington Shores\n7,7 χλμ. από Redington Shores\n8,0 χλμ. από Redington Shores\n8,1 χλμ. από Redington Shores\nThe Bayside Inn & Marina(Treasure Island)(Ιδανικός συνδυασμός τιμής/ποιότητας!)\n8,2 χλμ. από Redington Shores\nTahitian Beach Motel(Treasure Island)(Ιδανικός συνδυασμός τιμής/ποιότητας!)\n8,3 χλμ. από Redington Shores\n8,5 χλμ. από Redington Shores\nPreferred Hotels355 $\n8,7 χλμ. από Redington Shores\n8,8 χλμ. από Redington Shores\n8,9 χλμ. από Redington Shores\n9,1 χλμ. από Redington Shores\n9,4 χλμ. από Redington Shores\n9,6 χλμ. από Redington Shores\n10,0 χλμ. από Redington Shores\n10,4 χλμ. από Redington Shores\nCrystal Bay Hotel(St. Petersburg)(Ιδανικός συνδυασμός τιμής/ποιότητας!)\n10,8 χλμ. από Redington Shores


Καρδερίνα ~ lx place\nΗ καρδερίνα είναι στρουθιόμορφο πτηνό, του γένους Carduelis και ανήκει στην οικογένεια των σπιζιδών. Είναι ωδικό πτηνό και ζει κατά σμήνη σε δάση και σε λιβάδια, όπως επίσης σε κήπους και σε αγρούς. Απαντάται σε ολόκληρη την Ευρώπη, τη Βόρεια Αφρική και τη Δυτική Ασία. Είναι αποδημητικό πουλί και το φθινόπωρο μεταναστεύει σε τόπους με πιο γλυκό κλίμα. Τρέφεται σχεδόν αποκλειστικά με σπόρους αγκαθιών και με σκουλίκια. Αξιοσημείωτη είναι η αλληλεγγύη και η αγάπη που τρέφουν τα πουλιά αυτά μεταξύ τους.\nΤο μήκος του πτηνού φθάνει τα 18 εκατοστά και υπάρχει μεγάλη ποικιλία σε χρωματικούς συνδυασμούς. Κυρίαρχα χρώματα είναι το κίτρινο, το κόκκινο και το μαύρο. Το κεφάλι της έχει χρώμα κόκκινο και σε αυτό το χαρακτηριστικό οφείλεται η ονομασία "τουρκοπούλα" που της έδωσε ο λαός, επειδή το κόκκινο χρώμα στο κεφάλι της μοιάζει σαν το πτηνό να φορά φέσι.\nΟ άνθρωπος κυνηγά με ξώβεργες την καρδερίνα επειδή είναι ωραίο το κελάηδημά της και την κλείνει σε κλουβιά. Εκεί σύντομα εξημερώνεται.\n-Αστραγαλίνος ή Στραγαλιάνος.\n-Τουρκοπούλα: από το κόκκινο στο κεφάλι της, που μοιάζει με φέσι.\nπερισσότερες φωτογραφίες για καρδερίνα στο λεύκωμα μου.\nΚίτσος (2004 - 2008)\nPosted in: διάφορα,περιβάλλον,φωτογραφίες


Ολοένα και δυσκολεύει η κατάσταση - Match.cy\nSliderΟλοένα και δυσκολεύει η κατάσταση\nΟλοένα και δυσκολεύει η κατάσταση\n5 October, 2021, 9:00 AM\nΗ τέταρτη φετινή ήττα στο πρωτάθλημα έκανε πιο δύσκολα τα πράγματα από ότι ήταν για το ΑΠΟΕΛ. Κανείς δεν ανέμενε ένα τέτοιο ξεκίνημα ιδιαίτερα με το πως στελεχώθηκε το ρόστερ της ομάδας.\nΈγιναν μεγάλες οικονομικές υπερβάσεις από την Διοίκηση, ήρθαν παίκτες εγνωσμένης αξίας, αλλά η ομάδα δεν παίρνει το ζητούμενο και βρίσκεται μακριά από την κορυφή.\nΟι εννέα βαθμοί διαφορά είναι πολλοί, αλλά το ότι η ομάδα δείχνει βελτίωση σε κάθε της αγώνα αποτελεί παρηγοριά.\nΦυσικά υπάρχουν πολλά περιθώρια βελτίωσης και άλλες βαθμολογικές απώλειες απαγορεύονται. Κυρίως για την ψυχολογία της ομάδας που βρίσκεται στα πατώματα. Όσο δεν έρχονται οι νίκες, τόσο μεγαλώνει η απογοήτευση.\nΠροηγούμενο άρθροΕξετάσεις ο Μποτεάκ/ Έτοιμος ο Μπασιρού\nΕπόμενο άρθροΑΕΛ: Έκαναν την νύχτα μέρα (βίντεο)


Ισχυρός σεισμός 5,1 Ρίχτερ στην Αττική - Τέσσερις οι τραυματίες - iNotos.gr\nΙσχυρός σεισμός 5,1 Ρίχτερ στην Αττική – Τέσσερις οι τραυματίες\nΟ σεισμός ήταν μικρού εστιακού βάθους 12χλμ σύμφωνα με το Ευρωμεσογειακό Ινστιτούτο για αυτό συνοδεύτηκε από μεγάλη ένταση και βοή και έγινε ιδιαίτερα αισθητός στην Αθήνα. Ο σεισμός προέρχεται από τον ίδιο εστιακό χώρο του σεισμού του 1999, ενώ έχουν σημειωθεί αρκετοί μετασεισμοί, με τον ισχυρότερο να είναι της τάξεως των 4,3 Ρίχτερ.\nΟ σεισμός έγινε αισθητός στην Κορινθία, την Αίγινα, ακόμα και σε νησιά των Κυκλάδων.\nΜία έγκυος τουρίστρια τραυματίστηκε ελαφρά λόγω του πανικού που επικράτησε και μεταφέρθηκε για προληπτικούς λόγους στο νοσοκομείο στο Έλενα. Παράλληλα, ένα 8χρονο αγόρι διακομίστηκε στο νοσοκομείο το οποίο τραυματίστηκε από πτώση καμινάδας στο Καματερό. Σύμφωνα με την ΕΡΤ, ο τραυματισμός του παιδιού είναι ελαφρύς. Σύμφωνα με πληροφορίες, υπάρχουν τέσσερις συνολικά τραυματίες από τον σεισμό, κανείς τους όμως δε φαίνεται να είναι σοβαρά.\nΛόγω του σεισμού κατέρρευσαν δυο ακατοίκητα κτίρια στο κέντρο της Αθήνας αλλά και τη Δραπετσώνα, ενώ έχουν αναφερθεί ζημιές σε διατηρητέα οικήματα στη ευρύτερη Αττική. Επιπλέον, μία έγκυος τουρίστρια τραυματίστηκε ελαφρά από πτώση σοβά στην Πατησίων και μεταφέρθηκε για προληπτικούς λόγους στο νοσοκομείο στο Έλενα.\nΠροβλήματα σημειώθηκαν στις τηλεφωνικές επικοινωνίες αλλά και στην ηλεκτροδότηση σε ορισμένες περιοχές. Παράλληλα, η Πυροσβεστική έχει δεχθεί δεκάδες κλήσεις για απεγκλωβισμούς από ασανσέρ. Μετά την σεισμική δόνηση, πολλοί άνθρωποι σε όλη την Αττική εγκατέλειψαν τα κτίρια στα οποία βρίσκονταν και βγήκαν στον δρόμο.\nΜετασεισμός 4,3 Ρίχτερ\nΕκ μέρους των τεσσάρων φορέων συγκρότησης του Εθνικού Σεισμολογικού Δικτύου, το Γεωδυναμικό Ινστιτούτο του Εθνικού Αστεροσκοπείου Αθηνών ανακοινώνει ότι σήμερα στις 15:11 ώρα Ελλάδος, οι σεισμογράφοι τους κατέγραψαν ασθενή σεισμική δόνηση, με μέγεθος 4,3 βαθμών της κλίμακας Ρίχτερ, που προέρχεται από απόσταση 18 Χλμ. ΒΔ της Αθήνας, μετά από τον μεγάλο σεισμό των 5,1 Ρίχτερ. Το επίκεντρο της δόνησης εντοπίζεται 18 Χλμ. ΒΔ της Αθήνας.\n«Ο σεισμός ήταν μικρού εστιακού βάθους σύμφωνα με το Ευρωμεσογειακό Ινστιτούτο για αυτό συνοδεύτηκε από μεγάλη ένταση και βοή και έγινε ιδιαίτερα αισθητός στην Αθήνα», όπως εξήγησε ο καθηγητής σεισμολογίας του ΑΠΘ, Κώστας Παπαζάχος.\nΖημιές σε κτίρια στο κέντρο της Αθήνας\nΛόγω του ισχυρού σεισμού, κατέρρευσε ακατοίκητο σπίτι στην οδό Ερμού 90 και έχουν προκληθεί ζημιές σε όχημα που ήταν σταθμευμένο μπροστά στο κτίριο. Παράλληλα, όσον αφορά το κέντρο της Αθήνας, έπεσαν σοβάδες από κάποια κτίρια στην οδό Αιόλου, ενώ έπεσε και ο σταυρός της Εκκλησίας της Αγίας Ειρήνης.\nΕπίσης, το καμμένο κτίριο της Marfin κατέρρευσε εσωτερικά. Σηκώθηκε σύννεφο σκόνης, σύμφωνα με ανθρώπους που δούλευαν απέναντι, η οποία γέμισε τη Σταδίου και τη Χρ. Λαδά.\nΑμέσως μετά τον σεισμό από το Κέντρο του Πυροσβεστικού Σώματος σήμανε συναγερμός και μεταξύ άλλων ένα ελικόπτερο σούπερ πούμα μαζί με ένα συντονιστικό ελικόπτερο περιπολούν στον χώρο της Δυτικής Αττικής για αναφέρουν τυχόν ζημιές στην περιοχή. Ταυτόχρονα δυνάμεις της Πυροσβεστικής και της ΕΛΑΣ έχουν αναπτυχθεί στην περιοχή για να συνδράμουν τους πολίτες.\nΠάνω από 20.000 κλήσεις το δευτερόλεπτο μετά το σεισμό!\nΠολλά προβλήματα στις επικοινωνίες προκάλεσε ο ισχυρός σεισμός στην Αττική το μεσημέρι της Παρασκευής.\nΑμέσως μετά τη σεισμική δόνηση, όλοι προσπαθούσαν να επικοινωνήσουν με τους οικείους τους ανθρώπους αλλά διαπίστωναν ότι οι περισσότερες γραμμές ήταν «νεκρές».\nΠάνω από 20.000 κλήσεις το δευτερόλεπτο έγιναν αμέσως μετά τον ισχυρό σεισμό στην Αττική. Λόγω του μεγάλου φόρτου στις γραμμές, οι εταιρείες τηλεπικοινωνιών συνιστούν στο καταναλωτικό κοινό να καλούν μόνο επείγουσες κλήσεις και να επικοινωνούν με τους δικούς τους ανθρώπους μέσω εφαρμογών, όπως Viber, WhatsApp, αλλά και μέσω social media.\nΨυχραιμία συνιστούν σεισμολόγοι\nΣεισμολόγοι συνιστούν ψυχραιμία στους πολίτες διευκρινίζοντας ότι θα ακολουθήσουν πολλοί μετασεισμοί. Να είναι ήρεμοι καλεί τους πολίτες ο καθηγητής και πρόεδρος του ΟΑΣΠ, Ευθύμης Λέκκας, ο οποίος υποστήριξε πως ο σεισμός έγινε αισθητός σε όλη την Αττική και στην κεντρική Ελλάδα.\nΣε δηλώσεις του στο Αθηναϊκό Πρακτορείο Ειδήσεων ο κ.Λέκκας είπε ότι δεν έχει εξακριβωθεί ακόμα το ρήγμα που τον προκάλεσε, δηλαδή εάν προέρχεται από το ίδιο ρήγμα που προκάλεσε τον φονικό σεισμό του 1999 ή από κάποιο παρακλάδι αυτού. Ο κ. Λέκκας τόνισε ότι θα πρέπει οι πολίτες για τις επόμενες ώρες να είναι ήρεμοι, ενώ επισήμανε ότι οι επιστήμονες παρακολουθούν τη μετασεισμική δραστηριότητα μέχρι να βεβαιωθούν εάν ήταν ο κύριος σεισμός.\nΈκτακτα μέτρα της Πυροσβεστικής\nΝ.Παππάς-Γ.Τσίπρας: Η καταβαράθρωση του ελληνικού ΑΕΠ φέρει υπογραφή...\nΣτάχτη πάνω από 25.000 στρέμματα δάσους στην Εύβοια-Μάχη...


Mi MiX Fold : Αυτό είναι το πρώτο αναδιπλούμενο Smartphone της Xiaomi με νέες πρωτοποριακές τεχνολογίες και "φιλική" τιμή - News by Xiaomi Miui Hellas\nαπό Mi Team 30 March 2021 30 March 2021 0\nΣήμερα η Xiaomi στην δεύτερη μέρα της εκδήλωσης που πραγματοποιήθηκε στην Κίνα, μας παρουσίασε επίσημα το πρώτο της αναδιπλούμενο Smartphone, το νέο Mi Mix Fold.\nΗ πρωτοποριακή σειρά Mix της Xiaomi επιστρέφει λοιπόν με το Mi Mix Fold – το πρώτο αναδιπλούμενο τηλέφωνο της εταιρείας που διαθέτει πολλά καινοτόμα χαρακτηριστικά, τόσα πολλά ώστε η αναδιπλούμενη οθόνη να μην είναι καν το πιο ενδιαφέρον στοιχείο αυτού του τηλεφώνου.\nΤο Xiaomi Mi Mix Fold διαθέτει εσωτερική οθόνη 8 “(4: 3) και εξωτερική οθόνη 6,5”\nΗ μεγάλη εσωτερική οθόνη που διαθέτει η συσκευή είναι ένα πάνελ OLED στις 8,01″ με αναλογία διαστάσεων 4: 3 (και ανάλυση 1440p+). Είναι μια οθόνη σε μέγεθος ενός tablet και η Xiaomi ισχυρίζεται ότι είναι η μεγαλύτερη οθόνη που ενσωματώθηκε ποτέ σε ένα αναδιπλούμενο smartphone (αν και η Huawei ίσως να διαφωνήσει με αυτόν τον ισχυρισμό).\nΗ οθόνη είναι αρκετά μεγάλη, ώστε αυτό να επιτρέψει στην Xiaomi να ενεργοποιήσει μια ειδική λειτουργία στην επιφάνεια εργασίας, που επιτρέπει να ανοίξουμε ταυτόχρονα πολλά παράθυρα με την δυνατότητα αλλαγής του μεγέθους τους. Αυτή η νέα λειτουργία ενεργοποιείται με ένα απλό σύρσιμο τριών δακτύλων πάνω στην οθόνη.\nΗ νέα λειτουργία επιφάνειας εργασίας\nΗ Xiaomi ανέπτυξε μια άρθρωση σχήματος U στον μηχανισμό αναδίπλωσης που είναι κατά 27% ελαφρύτερος από τους μεντεσέδες που χρησιμοποιούνται από άλλα αναδιπλούμενα Smartphone. Μάλιστα, αυτός ο μηχανισμός υποβλήθηκε σε 200.000 αναδιπλώσεις κατά την διάρκεια των δοκιμών αντοχής, και στη συνέχεια ξεπέρασε τις 1 εκατομμύριο αναδιπλώσεις χωρίς να υπάρξει κάποιο πρόβλημα.\nΗ OLED οθόνη που διαθέτει η συσκευή υποστηρίζει το HDR10+ και το Dolby Vision και προσφέρει εξαιρετική ακρίβεια χρώματος (DCI-P3 color space). Η οθόνη έχει τυπική φωτεινότητα στα 600 nits με μέγιστη φωτεινότητα στα 900 nits.\nΛεπτομέρειες σχετικά με τις δύο οθόνες του Mi Mix Fold\nΑπό την άλλη μεριά, η εξωτερική οθόνη του Mi Mix Fold έχει μέγεθος 6,52″ και είναι ένα πάνελ AMOLED με ανάλυση 840 x 2.520px, και έχει έναν αρκετά ευρύ λόγο διαστάσεων στα 27:9. Σε αντίθεση με την εσωτερική οθόνη, αυτή διαθέτει ρυθμό ανανέωσης στα 90 Hz και ρυθμό δειγματοληψίας αφής στα 180Hz. Επίσης, είναι ελαφρώς πιο φωτεινή με τυπική φωτεινότητα 650 nits. Υποστηρίζει επίσης το HDR10+ και το Dolby Vision, και έχει επίσης εξαιρετική βαθμονόμηση χρωμάτων.\nΤο πρώτο πτυσσόμενο της Xiaomi, το Mi Mix Fold\nΌλα τα παραπάνω είναι πολύ καλά χαρακτηριστικά για ένα προϊόν πρώτης γενιάς, αλλά η κάμερα που διαθέτει η συσκευή επισκιάζει την οθόνη από την άποψη της καινοτομίας. Πρώτα απ’όλα, η κάμερα που διαθέτει η συσκευή είναι το αποτέλεσμα μιας επένδυσης 140 εκατομμυρίων CNY στον τομέα της Έρευνας και Ανάπτυξης, και χρειάστηκε πάνω από δύο χρόνια εξέλιξης για να φτάσει στο σημερινό αποτέλεσμα.\nΤο τσιπ επεξεργασίας εικόνας είναι το Surge C1 που αναπτύχθηκε από την ίδια την Xiaomi, και εκτελεί τους τρεις βασικούς αλγόριθμους αυτοματοποίησης επεξεργασίας, όπως : η Αυτόματη εστίαση, η Αυτόματη έκθεση και η Αυτόματη ισορροπία λευκού, και όλα αυτά με αποδοτικό τρόπο.\nSurge C1 custom chip για την κάμερα • Snapdragon 888 για οτιδήποτε άλλο\nΑκόμα πιο εντυπωσιακή είναι η τεχνολογία που χρησιμοποιεί η Xiaomi για την κάμερα της συσκευής. Αυτή είναι η πρώτη φορά στον κόσμο που γίνεται η χρήση της τεχνολογίας υγρών φακών στην κάμερα του τηλεφακού. Αυτός ο φακός είναι κατασκευασμένος από ένα εύκαμπτο φιλμ που είναι γεμάτο με διαφανές υγρό. Αυτό επιτρέπει στον φακό να μπορεί να αλλάξει το σχήμα του, και να λειτουργεί όπως και ο φακός στο ανθρώπινο μάτι, χάρη σε ένα ειδικό μοτέρ ακριβείας.\nΤα επίσημα Teasers από την παρουσίαση της συσκευής\n28 July 2021 50\n28 July 2021 28 July 2021 54\nΚαι μην ανησυχείτε για την ύπαρξη υγρού στον φακό, καθώς αυτός μπορεί να λειτουργήσει χωρίς προβλήματα και σε ακραίες θερμοκρασίες που κυμαίνονται από τους -40ºC έως 60ºC (-40ºF έως 140ºF).\nΑυτή η ειδική τεχνολογία επιτρέπει στον φακό να προσαρμόζει την αναλογία της οπτικής μεγέθυνσης από 3x σε 30x (με ισοδύναμο εστιακό μήκος στα 80 mm στο μέγιστο άνοιγμά του). Ο φακός έχει μάλιστα και ελάχιστη απόσταση εστίασης μόλις στα 3 cm, γεγονός που του επιτρέπει να φωτογραφίζει ταυτόχρονα τα μακρινά αντικείμενα αλλά να μπορεί και να λαμβάνει Macro λήψεις.\nΠίσω από αυτόν τον εξαιρετικό φακό βρίσκεται ένας αισθητήρας στα 8 MP, αλλά δεν γίνεται λόγος για κάποια οπτική σταθεροποίηση.\nΗ κύρια κάμερα διαθέτει αισθητήρα στα 108MP, και συγκεκριμένα τον ISOCELL HM2 της Samsung (1/1,52″), που είναι τοποθετημένος πίσω από ένα σύμπλεγμα φακών 7 σταδίων (7P). Αυτός ο αισθητήρας υποστηρίζει το binning 9-σε-1 και παράγει ένα pixel μεγέθους 2,1 μm, αλλά αυτή η κάμερα δεν διαθέτει OIS. Η τρίτη κάμερα της συσκευής διαθέτει έναν υπερ-ερυγώνιο φακό (123º) με αισθητήρα στα 13MP με μέγεθος pixel στα 1,12 μm (φακός f / 2,4).\nΤο τηλέφωνο είναι εξοπλισμένο με μια μπαταρία στα 5.020 mAh που χωρίζεται σε δύο ανεξάρτητα κελιά στα 2.460 mAh. Υποστηρίζει την ενσύρματη φόρτιση στα 67W, η οποία μπορεί να ολοκληρώσει μια πλήρη φόρτιση σε μόλις 37 λεπτά.\nΤο Xiaomi Mi Mix Fold τροφοδοτείται από το chipset Snapdragon 888 της Qualcomm, το οποίο συνoδεύεται με μνήμη RAM LPDDR5 στα 3.200 MHz και αποθήκευση UFS 3.1. Η βασική διαμόρφωση μνήμης της συσκευής είναι στα 12/256 GB, υπάρχει επίσης και μια επιλογή στα 12/512 GB και το κορυφαίο μοντέλο με μνήμη στα 16/512 GB.\nΗ υψηλή απόδοση της συσκευής διασφαλίζεται από το ειδικό σύστημα ψύξης που διαθέτει «τύπου πεταλούδας», το οποίο έχει έναν συνδυασμό μεγάλου θαλάμου ατμών, θερμικής γέλης και πολλαπλών στρώσεων φύλλων γραφίτη. Συνολικά, το Fold καλύπτει συνολικά τα 22.583 mm² της συσκευής με αυτό το ειδικό σύστημα απαγωγής θερμότητας, που δεν φροντίζει να κρατάει “δροσερό” μόνο το chipset, αλλά αυτό το σύστημα ψύξης αποβάλλει επίσης και την θερμότητα που προέρχεται από τις κεραίες 5G και το σύστημα γρήγορης φόρτισης.\nΤο οπτικό θέαμα της μεγάλης οθόνης συνδυάζεται υπέροχα και με την απίστευτη εμπειρία ήχου που προσφέρει ο Harman Kardon. Η συσκευή έχει μία διάταξη τετραπλών ηχείων, κάτι που συνήθως προορίζονταν για τα tablet μέχρι τώρα.\nΤα τέσσερα 1216 σούπερ γραμμικά ηχεία που έχει το Mi MiX Fold έχουν μεγάλους θαλάμους αέρα που είναι «ισοδύναμοι με 1,34 cc όγκου αέρα», και οδηγούνται από ενισχυτές 15V, γεγονός που τα καθιστά κατά 40% πιο ισχυρά από τα ηχεία στο Mi 10 Pro. Η Xiaomi ανέπτυξε έναν ειδικό 3D χωρικό αλγόριθμο ήχου που δημιουργεί μια συναρπαστική εμπειρία ήχου χρησιμοποιώντας αυτά τα τέσσερα ηχεία.\nΗ εσωτερική οθόνη υποστηρίζει ηχεία Dolby Vision και HDR10 + • Quad από τον Harman Kardon\nΗ τυπική έκδοση του τηλεφώνου διαθέτει στην πλάτη γυαλί Gorilla με κεραμική υφή. Υπάρχει επίσης μια κεραμική ειδική έκδοση, η οποία έχει μια μαύρη κεραμική πλάτη (με χάραξη λέιζερ), καθώς και χρυσά πλήκτρα για το Power και την ρύθμιση έντασης του ήχου.\nΔύο εκδόσεις του Mi Mix Fold: Standard • Ceramic Edition\nΚαι οι δύο εκδόσεις του Xiaomi Mi Mix Fold θα γίνουν διαθέσιμες για προ-παραγγελία στην Κίνα αργότερα σήμερα. Οι πρώτες συσκευές θα είναι διαθέσιμες προς πώληση από τα καταστήματα της χώρας από τις 16 Απριλίου.\nΣε ότι αφορά την τιμολόγηση, το μοντέλο με 2/256 GB ξεκινά από τα 9.999 CNY (~ 1.520 $ / 1.300 €), το μοντέλο με 12/512 GB στα 10.999 CNY (~ 1.673 $ / 1.426 €) και τέλος, το μοντέλο με 16/512 GB τιμολογείται στα 12.999 CNY (~ 1.978 $ / 1.685 €).


Ξανθός κατά Μητσοτάκη για τα ΣΔΙΤ σε νοσοκομεία του ΕΣΥ - iNotos.gr\nΞανθός κατά Μητσοτάκη για τα ΣΔΙΤ σε νοσοκομεία του ΕΣΥ\n«Σήμα» προς τους ενδιαφερόμενους επενδυτές για την εκχώρηση δομών του δημόσιου συστήματος Υγείας χαρακτήρισε ο βουλευτής Ρεθύμνου και τομεάρχης Υγείας του ΣΥΡΙΖΑ Ανδρέας Ξανθός, τις χθεσινές εξαγγελίες του Κυριάκου Μητσοτάκη, από το βήμα της Βουλής, περί «πιλοτικών» ΣΔΙΤ σε τρία νοσοκομεία.\n«Το Δημόσιο Σύστημα, αυτή η μεγάλη κοινωνική τομή της μεταπολίτευσης, εξακολουθεί να έχει ηγεμονική κοινωνική επιρροή», τόνισε ο τομεάρχης Υγείας της κοινοβουλευτικής ομάδας του ΣΥΡΙΖΑ, Ανδρέας Ξανθός, σχολιάζοντας τόσο την κυβερνητική πολιτική στην Υγεία συνολικά, όσο και συγκεκριμένα, την εξαγγελία του πρωθυπουργού.\nΑναλυτικά η δήλωση του τομεάρχη Υγείας της ΚΟ του ΣΥΡΙΖΑ, Α. Ξανθού:\n«Στην ομιλία του για τον προϋπολογισμό του 2020, ο Πρωθυπουργός κ. Μητσοτάκης εξήγγειλε ένα ‘πιλοτικό’ πρόγραμμα ΣΔΙΤ (Συμπράξεων Δημόσιου- Ιδιωτικού Τομέα) σε 3 νοσοκομεία του ΕΣΥ. Κατ’ αρχήν είναι ενδιαφέρον το γεγονός ότι την ανακοίνωση του προγράμματος δεν την κάνει ο αρμόδιος υπουργός Υγείας αλλά ο ίδιος ο πρωθυπουργός. Ίσως γιατί θέλει να δώσει το ‘σήμα’ προς τους ενδιαφερόμενους επενδυτές (επιχειρηματίες υγείας, ασφαλιστικές εταιρείες, διαγνωστικές αλυσίδες) ότι η υπόθεση αυτή είναι υψηλής προτεραιότητας για την κυβέρνηση, αλλά και για να στείλει ένα ‘μήνυμα’ αποφασιστικότητας. Επειδή καταλαβαίνει πολύ καλά ότι είναι μια κίνηση πολύ επιθετική προς τη δημόσια περίθαλψη, που θα προκαλέσει κοινωνικές και πολιτικές αντιδράσεις. Δεν είναι τυχαίο επίσης ότι ανακοινώνοντας τις ΣΔΙΤ στα νοσοκομεία, ο κ. Μητσοτάκης απευθυνόμενος προς τον ΣΥΡΙΖΑ προέβλεψε ότι ‘τώρα είναι που θα ανατριχιάσετε’! Προφανώς το ‘θρίλερ’ της ιδιωτικοποίησης του ΕΣΥ αρχίζει σύντομα και η ‘ανατριχίλα’ δεν θα αφορά την αντιπολίτευση (που υποτίθεται ότι έχει ιδεοληψίες με τον κρατικό τομέα της υγείας) αλλά τους εργαζόμενους στο ΕΣΥ και την κοινωνική πλειοψηφία. Οι πολίτες που συνεχίζουν να εμπιστεύονται τη δημόσια περίθαλψη παρά τα προβλήματα και τις παθογένειές της, θα αντιληφθούν πολύ σύντομα ότι οι ΣΔΙΤ που προωθεί η κυβέρνηση δεν στοχεύουν στην ενδυνάμωση του Δημόσιου Συστήματος Υγείας και στην ενίσχυση της πολιτικής της καθολικής κάλυψης με περισσότερες και ποιοτικότερες υπηρεσίες , αλλά στην εκχώρηση των ‘φιλέτων’ του ΕΣΥ στα επιχειρηματικά συμφέροντα και στη δημιουργία ‘ζωτικού χώρου’ κερδοφορίας για τον κρατικοδίαιτο ιδιωτικό τομέα.\nΗ απάντηση σ’ αυτό το νεοφιλελεύθερο σχέδιο είναι ένα ευρύ κοινωνικό και πολιτικό μέτωπο απέναντι στην ιδιωτικοποίηση της δημόσιας περίθαλψης. Η ‘γραμμή’ των ιδιωτικοποιήσεων στην υγεία δεν έχει κοινωνικές συμμαχίες στην Ελλάδα. Ούτε πρόκειται να υπάρξουν συναινέσεις στην ‘αγοραία’ μετάλλαξη του ΕΣΥ, στην ακύρωση της διαρκούς προσπάθειας για ένα δημόσιο σύστημα προσβάσιμο και αξιόπιστο. Το Δημόσιο Σύστημα, αυτή η μεγάλη κοινωνική τομή της μεταπολίτευσης, εξακολουθεί να έχει ηγεμονική κοινωνική επιρροή. ‘Θεματοφύλακας’ της δωρεάν και δημόσιας υγείας δεν είναι ο υπουργός Υγείας , όπως επαίρεται, αλλά οι έντιμοι και αφοσιωμένοι υγειονομικοί, η κοινωνία των πολιτών, οι σύλλογοι των ασθενών, οι αριστερές και προοδευτικές πολιτικές δυνάμεις του τόπου».\nΑνδρέας Ξανθόςκυριάκος μητσοτάκηςνοσοκομείαΣΔΙΤΥγεία\nΗ Ελλάδα αναδείχθηκε ως ο «καλύτερος προορισμός κρουαζιέρας...


Λέστερ Τότεναμ Προγνωστικά 19/01 | Στατιστικά | Ανάλυση\nΛέστερ – Τότεναμ Προγνωστικά Αγγλία 19/01\nΣκοράρουν αμφότερες για το 2.02\nΕξ αναβολής αναμέτρηση (21:30) για τη 17η αγωνιστική στην Πρέμιερ Λιγκ Αγγλίας, με τη Λέστερ να υποδέχεται στο «Κινγκ Πάουερ» την Τότεναμ.\nΤελευταία αναμέτρηση στις 08/01, όταν και επικράτησε εντός έδρας με σκορ 4-1 απέναντι στη Γουότφορντ. Αποτέλεσμα που της έδωσε την πρόκριση στην επόμενη φάση του Κυπέλλου Αγγλίας, θα αντιμετωπίσει εκτός έδρας τη Νότιγχαμ Φόρεστ στις 06/02.\nΣτην Πρέμιερ Λιγκ έχει να αγωνιστεί από τις 28/12/21, όταν και νίκησε εντός έδρας με σκορ 1-0 απέναντι στη Λίβερπουλ. Πήρε σημαντική βαθμολογική ανάσα, αποτέλεσμα που θα της δώσει έξτρα ώθηση ενόψει της δύσκολης συνέχειας.\nΣκόραρε τουλάχιστον από ένα γκολ στις έξι τελευταίες αναμετρήσεις στο πρωτάθλημα. Το Over 2.5 Goals εμφανίστηκε στις έξι από τις επτά πρόσφατες υποχρεώσεις στην κατηγορία.\nΣτο Κύπελλο Εθνών Αφρικής οι Αμαρτέι (αμυντικός), Εντιντί, Μεντί (χαφ) και Ιχεανάτσο (επιθετικός). Εκτός πλάνων οι Καστάνιε (μπακ), Έβανς (στόπερ) και Βάρντι (φορ).\nΔιαθέσιμοι οι Τζάστιν (μπακ), Σογιουντσού (στόπερ) και Αγιόθε Πέρεθ (επιθετικός).\nΗττήθηκε για δεύτερη φορά από την Τσέλσι και με συνολικό σκορ 3-0, αποκλείστηκε στα ημιτελικά του Λιγκ Καπ. Στο πρωτάθλημα έχει να αγωνιστεί από τις 01/01 όταν και νίκησε εκτός έδρας 1-0 τη Νόριτς με γκολ στις καθυστερήσεις.\nΑήττητη για οκτώ σερί αναμετρήσεις στην Πρέμιερ Λιγκ, με απολογισμό: πέντε νίκες και τρεις ισοπαλίες. Είναι το καλύτερο ρεκόρ προπονητή για ξεκίνημα στην τεχνική ηγεσία των Λονδρέζων.\nΔεν υπολογίζονται οι Ρομέρο, Ρεγιλόν (αμυντικοί), Ντάιερ (στόπερ/χαφ) και Σον (επιθετικός).\nΛΕΣΤΕΡ - ΤΟΤΕΝΑΜ ΠΡΟΓΝΩΣΤΙΚΑ\nG/G+OVER 2.5 GOALS @2.02 Stoiximan\nΑμφότερες προέρχονται από θετικά αποτελέσματα στο πρωτάθλημα. Σκοράρουν με συνέπεια και δύσκολα θα μείνει το σκορ σε χαμηλά επίπεδα. Επιλογή το combo Goal/Goal+Over 2.5 Goals με 2.02 απόδοση.


ianastasis: 5 Πράγματα που οι άντρες δεν συζητάμε με τους φίλους τους\n5 Πράγματα που οι άντρες δεν συζητάμε με τους φίλους τους\nΝαι οι άντρες συζητούν με τους φίλους τους και πέρα από τη μπάλα! Συζητούν για τα πάντα ακόμα και κουτσομπολία. Μπορούν να «πιάσουν το φτυάρι» μαζί με τους κολλητούς του και να θάψει γνωστούς κι αγνώστους. Χωρίς καμιά ντροπή! Είναι όμως μερικά θέματα σχεδόν ταμπού, για τα οποία δεν πρόκειται ποτέ να μιλήσει, ακόμη και με τον καλύτερό του φίλο. Θέλετε να μάθετε ποια; Μα φυσικά και θέλετε! Πάμε λοιπόν να δούμε τα 5 top secreteγια ζητήμα για τους άντρες….


Κινητοποίηση εργαζομένων στα σούπερ μάρκετ & επισιτισμό – messinia24\nΒρίσκεστε εδώΑρχική»Κοινωνία»Εργασία»Κινητοποίηση εργαζομένων στα σούπερ μάρκετ & επισιτισμό\nΚινητοποίηση εργαζομένων στα σούπερ μάρκετ & επισιτισμό\nΣΥΓΓΡΑΦΕΑΣ messinia24 ΣΤΙΣ\t 20/04/2021 Εργασία\nΚινητοποίηση των εργαζόμενων στα σούπερ μάρκετ και στον επισιτισμό – τουρισμό την Παρασκευή 23 Απριλίου, στις 7 το απόγευμα, στην κεντρική πλατεία, διοργανώνει το Συνδικάτο Υπαλλήλων στον Ιδιωτικό Τομέα Νομού Μεσσηνίας.\n«Δε θα δεχτούμε τον νέο εργασιακό μεσαίωνα! Δε θα ανεχτούμε σε έναν ήδη επιβαρυμένο κλάδο από τις ελαστικές μορφές εργασίας να γίνει το 8ωρο μας 10ωρο και η Κυριακάτικη Αργία παρελθόν», αναφέρει στην ανακοίνωσή του, η οποία έχει ως εξής:\nΌλοι στην κινητοποίηση των εργαζόμενων στα σούπερ μάρκετ και στον επισιτισμό – τουρισμό την Παρασκευή 23 Απρίλη 7μμ στην κεντρική πλατεία\nΠροχωράμε σε αγωνιστικό, απεργιακό εορτασμό της εργατικής πρωτομαγιάς την Πέμπτη 6 Μάη!\nΤην ίδια στιγμή που στο εμπόριο μετράμε νεκρούς συναδέλφους αλλά και δεκάδες ασθενείς σε νοσοκομεία και στα σπίτια τους, την ώρα που στα μάτια όλων μας φάνηκε ξεκάθαρα πως τα υγειονομικά πρωτόκολλα στους χώρους δουλειάς ήταν ένα μεγάλο ψέμα, η κυβέρνηση δρομολογεί νέα μεγάλη σφαγή, ετοιμάζεται να φέρει τις ανατροπές του αιώνα, τη διάλυση της ζωής μας, των μισθών μας, του εργάσιμου χρόνου.\nΣτα Σούπερ μάρκετ έχουμε ήδη νεκρούς από επιπλοκές του κορωνοϊού και δεκάδες εργαζόμενους σακατεμένους από εργατικά ατυχήματα λόγω εντατικοποίησης και όχι από “υπερβάλλοντα ζήλο” και την “κακιά στιγμή” που επικαλείται η εργοδοσία. Οι εργαζόμενοι εργάζονται καθημερινά με τον φόβο μη νοσήσουν άλλα και των απολύσεων. Η εργοδοσία αντί για μέτρα προστασίας έχει επιστρατεύσει την τρομοκρατία, την απειλή και την “αναστολή” των αδειών και των ρεπό των εργαζομένων. Μέσα στην πανδημία υπήρχαν διευθυντές καταστημάτων που με κεντρική κάλυψη έκρυβαν κρούσματα και καλούσαν τους εργαζόμενους να εργαστούν επιπλέον ώρες. Έλεγαν μάλιστα πως “δε φτάνει που η εταιρεία σας κάνει τεστ θέλετε να σχολάτε και στην ώρα σας”, ενώ η ενημέρωση συναδέλφων σε περίπτωση κρούσματος απαγορεύεται λόγω “προσωπικού απορρήτου”.\nΕπίταξη εδώ και τώρα του ιδιωτικού τομέα Υγείας, χωρίς αποζημιώσεις.\nΕνίσχυση του Δημοσίου συστήματος υγείας, με προσλήψεις γιατρών, νοσηλευτών και υγειονομικού προσωπικού.\nΟυσιαστικά μέτρα προστασίας των εργαζομένων. Να ενισχυθούν οι ελεγκτικοί μηχανισμοί.\nΟι απώλειες των συναδέλφων μας από κορωνοϊό να αναγνωριστούν ως εργατικά ατυχήματα καθώς υπάρχει δεδομένος επαγγελματικός κίνδυνος.\nΣταθερό ωράριο εργασίας: 8ωρο-5ήμερο- 40ωρο. Όχι στα διακεκομμένα ωράρια και τις ευέλικτες μορφές εργασίας.\nΓια τη συζήτηση και οργάνωση της απάντησης που πρέπει να δώσουν οι εργαζόμενοι στην περιοχή μας, καλούμε κάθε εργαζόμενο στον ιδιωτικό τομέα να συμμετέχει στη διαδικτυακή συνέλευση του συνδικάτου την Κυριακή των Βαΐων, 25 Απρίλη στις 8μμ.\nΔηλώστε συμμετοχή στο email του Συνδικάτου: idiotikoutomea@gmail.com\nΚΑΛΑΜΑΤΑ ΚΙΝΗΤΟΠΟΙΗΣΗ ΠΛΑΤΕΙΑ ΚΑΛΑΜΑΤΑΣ ΣΥΓΚΕΝΤΡΩΣΗ ΣΥΝΔΙΚΑΤΟ ΥΠΑΛΛΗΛΩΝ


«Δεν πιστεύω ότι υπάρχει κάτι, ούτε καν ένα έγκλημα, περισσότερο αντίθετο προς την ποίηση, τη φιλοσοφία και, δυστυχώς, προς την ίδια τη ζωή, από αυτό το ασταμάτητο κυνήγι του κέρδους».\nΗ ζωή χωρίς αρχές αποτελεί ένα μικρό βιβλίο και μια πολύ μεγάλη πρόκληση και πρόσκληση για μια ζωή ανώτερη και ουσιαστική. Κάθε σχέση ή δραστηριότητα που δεν πηγάζει από τον γνήσιο εαυτό μας, από τα εσώψυχα της ύπαρξής μας, αποπροσανατολίζει και απομακρύνει τον άνθρωπο από την αναζήτηση του αληθινού νοήματος της ζωής, που είναι η ελευθερία και δι’ αυτής η ευδαιμονία που προκύπτει από τον σωστό τρόπο του βίου. Η επιχειρηματική δραστηριότητα που καταλήγει σε ένα παρανοϊκό κυνήγι του κέρδους για χάρη του οποίου θυσιάζεται η ανθρώπινη υπόσταση. Όποιος δεν έχει χρόνο να απολαύσει ένα ωραίο ηλιοβασίλεμα ή να επικοινωνήσει πραγματικά και όχι χρηστικά ή συμβατικά με συνανθρώπους, δεν ζει. Όποιος δεν μπορεί να δει στο αεράκι του δάσους που του χαϊδεύει τα μαλλιά στην απογευματινή του βόλτα το κάλεσμα του θείου για μια ανώτερη, ελεύθερη και πλήρη ζωή, δεν έχει καταλάβει τίποτα στον κόσμο αυτόν.\nΗ ζωή χωρίς αρχές, είναι ένα βιβλίο που θα σας ταρακουνήσει.\nΕμμανουηλίδης, Χρήστος (Μεταφραστής)\nΟ Χρήστος Εμμανουηλίδης είναι ιατρός ογκολόγος, απόφοιτος ιατρικής Αθηνών και καθηγητής Ογκολογίας στο Πανεπιστημιο της Καλιφόρνιας UCLA. Από το 2014 είναι απόφοιτος κλασικής Φιλολογίας του Αριστοτέλειου και από το 2017 κάτοχος μεταπτυχιακού τίτλου στην ιστορία της Φιλοσοφίας. Έχει εκδόσει μια ποιητική συλλογή ("Διαρκώς" 2012) και τα εξής βιβλία: "Κάτουλλου Ποιήματα" (2014), "Πινδάρου Γνώμες" (2015), "Νικώντας λέξη-λέξη" (εκλαϊκευμένο γλωσσάρι ογκολογίας-2016), "Ανωνύμου προλεγόμενα εις την φιλοσοφίαν του Πλάτωνος" (2018). Η ιδιότητά του ως ιατρού και ως κλασικού φιλολόγου τον καθιστά ιδανικό μεταφραστή για το λατινικό αυτό σύγγραμμα του Κέλσου που αφορά την ιατρική των αυτοκρατορικών χρόνων. Το 2004, μετά από 15ετή παραμονή στις ΗΠΑ, επέστρεψε στη Θεσσαλονίκη όπου ασκεί την ογκολογία. Έχει δώσει πλήθος διαλέξεων σε επιστημονικά συνέδρια και σε ενημερωτικές εκδηλώσεις για το κοινό. Είναι πατέρας 4 παιδιών.\nΟι λατινικές ηγεμονίες της…\nΟι κρητικοί γάμοι\n18.85€ -11% 16.78€


Posted: November 20, 2017 / in: Editorial, Πρωτοσελιδο / Comments Off on Πολυτεχνείο: Ρέμα που δεν μπαζώνεται\nΣτην αρχή, αυτό που κυρίως ενοχλούσε τους ευαίσθητους επικριτές του εορτασμού του Πολυτεχνείου ήταν… η τσίκνα από τα σουβλάκια που ψήνονταν στην Πατησίων, έξω από την πύλη του ιδρύματος. Αργότερα προστέθηκαν το καθιερωμένο μπάχαλο μετά την πορεία, γενικά η «ανομία». Όμως το πραγματικό αγκάθι ήταν η πορεία προς την αμερικανική πρεσβεία. Αυτή, όπως κραυγάζουν εδώ και δεκαετίες, πρέπει να σταματήσει, ιδίως τώρα που «είναι φίλοι μας οι Αμερικανοί», με πρώτο και καλύτερο φίλο τον Τραμπ αφού, σύμφωνα με τον Αλ. Τσίπρα, «Ελλάδα και ΗΠΑ μοιράζονται τις ίδιες αξίες». Όπως χαρακτηριστικά λέει στο κύριο άρθρο του, ανήμερα της επετείου, το «Βήμα»: Η «πορεία προς την αμερικάνικη πρεσβεία… έχει εξελιχθεί πλέον σε γραφικό γεγονός και παράλληλα έρχεται σε πλήρη αντίθεση με την επίσημη κυβερνητική πολιτική».\nΑντίστοιχα, το κύριο άρθρο της «Καθημερινής», την ίδια μέρα, χαρακτηρίζει το κτίριο του ΕΜΠ «έρμαιο Ευρωπαίων χούλιγκαν» και «άντρο βαριά ανομίας, κάθε μορφής». Κάθε μορφής; Τι εννοεί ο ποιητής; Σωματεμπορία; Εμπόριο όπλων;\nΗ κατάληψη για περίπου 30 ώρες του Πολυτεχνείου από μια μικρή ομάδα αναρχικών συμβάλλει και αυτή στην επιχείρηση «μπάζωμα», όπως συμβάλλει κάθε φορά και το χορογραφημένο μπάχαλο μετά την πορεία, το οποίο, διόλου συμπτωματικά, συμπίπτει χρονικά με τα δελτία ειδήσεων, ώστε στην οθόνη να μην προβάλλονται οι χιλιάδες διαδηλωτές και η ματωμένη σημαία, αλλά καπνοί, αστυνομικοί, μολότοφ και κουκούλες.\nΔυστυχώς για τους εργολάβους της λήθης και της υποταγής, η εξέγερση του Πολυτεχνείο δεν ξεχνιέται, δεν μπαζώνεται. Αυτό το ρέμα κυλάει υπόγεια, γυρεύει τις νέες κοίτες του, και οι νεκροθάφτες του φοβούνται μήπως το βρουν ξανά μπροστά τους.\nTags: εντιτόριαλ, Πολυτεχνείο\n« «Ταξικός» χείμαρρος έπνιξε την Δυτική Αττική\nΚρίση – Ανεργία – Κερδοφορία »\nΌταν ο σύντροφος Τάσος μπήκε στο νέο κόσμο του κατειλημμένου Πολυτεχνείου »\n«Ο αγώνας του Πολυτεχνείου είναι έμπνευση και για εμάς» »\nν.Κ.Α.: Την εξέγερση του Πολυτεχνείου την αντιμετωπίζουμε ως μια διαρκή υπενθύμιση »


Β Ο Τ Α Ν Ο Λ Ο Γ Ι Ο | Απάνθισμα φιλοσοφικών, πολιτικών, λογοτεχνικών και ιδεολογικών αφορισμών και σαρκασμών ενός ελεύθερου ρακοσυλλέκτη. | Σελίδα 2\nΠαππού, παρ’ το χαρτζηλίκι σου και βάλ’το εκεί που ξέρεις…\n29/07/2011 από votaniatis\nΚαι ξαφνικά, είδαμε το φως το αληθινό! Η Ελλάδα μας, αυτή που την είχαμε για πεθαμένη και ήδη ετοιμάζαμε τα κόλλυβα για την κηδεία και διαμοιράζαμε τα ημάτιά της (όχι μεταξύ μας – στους δανειστές της), η Ελλάδα που σε ολόκληρη την υφήλιο είχε καταστεί αρνητικό πρότυπο και παράδειγμα προς αποφυγή, η Ελλάδα μας που άλλοι τη βρίζαμε και άλλοι κλαίγαμε γι αυτήν, αναστήθηκε! Σώθηκε! Είναι καλά και είναι εδώ! Γιατί ως γνωστόν «η Ελλάδα ποτέ δεν πεθαίνει, δε την σκιάζει χρέος κανένα, μοναχά μια στιγμή ξαποσταίνει και ξανά προς τη χλίδα τραβά!»\nΗ Ελλάδα σώθηκε. Σώθηκε με τις προσπάθειες της ένδοξης και υπεύθυνης κυβέρνησής της, που εφαρμόζοντας κατά γράμμα τις εντολές των ανακτοβουλίων της Ευρώπης, κέρδισε την εμπιστοσύνη τους και τους έπεισε έστω και την ύστατη στιγμή να επέμβουν υπέρ της πτωχής πλην τίμιας χώρας. Όπως τότε, στο Ναβαρίνο, θυμάστε? Η Ελλάδα σώθηκε, παρά την ανευθυνότητα και την άφρονα συμπεριφορά που επέδειξε μεγάλο μέρος του λαού της, που ξεχύθηκε στις πλατείες των μεγάλων πόλεων για εβδομάδες ολόκληρες, επιδεικνύοντας ανυπακοή και εχθρικότητα προς τους σωτήρες της χώρας. Η Ελλάδα σώθηκε και τώρα όλοι χαρούμενοι και εθνικά υπερήφανοι μπορούμε να ετοιμαστούμε για τη μεγάλη γιορτή του δεκαπενταύγουστου, που με λιτανείες, τάματα κι ευχαριστείες θα δοξάσουμε τον Τρίτο τον Μακρύτερο και τον Δεύτερο το Φαρδύτερο, τους ηγέτες μας που μας οδήγησαν στο θρίαμβο, ηγέτες που η ιστορία τους επεφύλασσε μοίρα ενδοξότερη κι από αυτόν ακόμα τον Όττο Ρεχάγκελ!\nΚάποιοι λίγοι που παραμένουν ακόμη στις πλατείες είναι γιατί τους αρέσει να είναι εκεί. Χασομέρηδες, εχθροί του έθνους ή απλά βλάκες που δεν αντιλαμβάνονται το χαρμόσυνο νέο? Δεν έχει σημασία. Η ιστορία δεν θα γράψει λέξη γι αυτούς. Η ιστορία θα γράψει για τη «σιωπηρή πλειοψηφία» που στήριξε τον αγώνα της ηγεσίας του έθνους και δέχτηκε με χαρά κι ευγνωμοσύνη τη σωτήρια επέμβαση των μεγάλων δυνάμεων της Ευρώπης και ειδικά της Γερμανίας. Της ίδιας Γερμανίας που ακόμη μας χρωστά τις πολεμικές αποζημιώσεις από τότε που είχε σφαγιάσει τους παππούδες μας. Αλλά αυτά είναι περασμένα ξεχασμένα!\nΛοιπόν παλιομαλάκα κωλοέλληνα, δεν θα ξοδέψω καθόλου από τον άχρηστο χρόνο μου για να σου εξηγήσω ότι αυτό που σου μοστράρουν για σωτηρία, είναι στην πραγματικότητα ένα βαθύ πηγάδι γεμάτο σκατά, που θα μας ρίξουν μέσα για 30 χρόνια. ´Οτι, το χρέος της χώρας έγινε μεγαλύτερο από ποτέ κι ότι το περίφημο «κούρεμα» σε συνδυασμό με την πανηγυρική επιμήκυνση, θα φέρει ακόμη περισσότερους τόκους στους δανειστές. Ότι για μια ακόμη φορά θα τα πάρουν από το λαό και θα τα δώσουν στις τράπεζες. Ότι έτσι κι αλλιώς, τα μνημόνια, τα μεσοπρόθεσμα, το ξεπούλημα των κυριαρχικών δικαιωμάτων της χώρας, του υπεδάφους, της ενέργειας, των θαλασσών και των ακτών, κάθε δημόσιου αγαθού, όχι μόνο δεν αναιρούνται αλλά επιταχύνονται. Ότι θα εξακολουθείς να είσαι άνεργος ή κακοπληρωμένος και χωρίς στοιχειώδη δικαιώματα εργαζόμενος. Ότι, ότι, ότι…. χέστα όλα αυτά. Αν είσαι τόσο ηλίθιος που δεν τα καταλαβαίνεις μόνος σου, ό,τι και να σου πω εγώ χαμένο θα πάει.\nΑς πούμε λοιπόν ότι η κυβέρνηση και τα παπαγαλάκια της έχουν δίκιο. Ότι η συμφωνία που επιτεύχθηκε στη σύνοδο κορυφής, ήταν ευεργετική για την οικονομία της χώρας και τη «βιωσιμότητα» του χρέους. Ας πούμε πως είναι έτσι και το μόνο που πρέπει να μας μείνει είναι αυτό: ό,τι θα πληρώναμε σε 6-7 χρόνια, τώρα θα τα πληρώσουμε σε 30!!! Και γαμώ τους διακανονισμούς, εεε!!!\nΓια πες μου ρε μίασμα των βόθρων, ρε μεγαλοφυή μεταξοσκώληκα, ρε υπεύθυνε κωλοέλληνα, ρε συνδαιτημόνα του Πάγκαλου: με ποιο δικαίωμα φορτώνεις τα ΔΙΚΑ ΣΟΥ ΧΡΕΗ στα παιδιά σου και στα εγγόνια σου? Γιατί αυτό κάνεις παλιομπινέ και χαίρεσαι κιόλας. Ο παππούς σου πολέμησε τους Ναζί, ο πατέρας σου πολέμησε τη χούντα, κι εσύ άφησες να ξευτιλήσουνε τη δημοκρατία, να ξεπουλήσουνε τη χώρα σου, να οδηγήσουνε το λαό της σε πτώχευση και τώρα πανηγυρίζεις γιατί το μεγαλύτερο κομμάτι του χρέους που η δική σου γενιά δημιούργησε (ή τους άφησε να δημιουργήσουν πιο σωστά) θα το πληρώσουν τα παιδιά σου και τα εγγόνια σου! Αυτή την κληρονομιά θα τους αφήσεις!\nΑλλά θέλω να είμαι μπροστά ρε μαλακομπούκωμα, όταν θα έρθει εκείνη η στιγμή που το εγγόνι σου θα μάθει τι του έχεις κάνει! Όταν θα τυλίξει σε ένα ωραίο ρολό το χαρτονόμισμα που θα του έχεις δώσει για χαρτζιλικάκι, θα στο δώσει πίσω και θα σου πει: «παππού, παρ’το χαρτζιλίκι σου και βαλ’το εκεί που ξέρεις»! Να μαι από μια μεριά να δω τα μούτρα σου ρε, γιατί σε αυτή τη ζωή όλα πληρώνονται: έστω και 30 χρόνια αργότερα!\nΤι είναι «η πλατεία»?\n14/07/2011 από votaniatis\nΤο κοινό όριο ισοσυγκλίνουσων ατομικοτήτων διαφορετικού επιπέδου συνειδητότητας. Ανάλογα με το βαθμό σύγκλισης στο όριο της συνειδητότητας επέρχεται ολοκλήρωση που συνθέτει τις ατομικότητες σε μια ελεύθερη συλλογικότητα. Η διαδικασία αυτή είναι αργή και επώδυνη ακριβώς γιατί είναι οριακή.\nΗ πλατεία είμαι εγώ. Ή μήπως εσύ? Μπορεί κι ο άλλος, που δε μίλησε ποτέ αλλά τα μάτια του λάμπανε όταν άκουγε κάτι που του έδινε ελπίδα και σκοτείνιαζε όταν οι γραφικοί της επανάστασης ασελγούσαν πάνω στην ελευθερία του λόγου και την ανεκτικότητα της διαφορετικής άποψης. Είναι κι αυτός που βαρέθηκε νωρίς, αλλά τον τρώει μέσα του, θέλει να ξανάρθει, όμως ψάχνει την αφορμή και την αιτία, όχι σε αυτά που θέλει αλλά σε αυτά που ξέρει, εκεί που δεν υπάρχει παρά μόνο το σκοτάδι του ατομικισμού και η πλάνη του «εγώ».\nΗ πλατεία είμαστε εμείς. Η στιγμή που βρεθήκαμε, η στιγμή που κοιταχτήκαμε, η στιγμή που μιλήσαμε, που διαφωνήσαμε, που αποφασίσαμε. Η πλατεία είναι στιγμές. Ατελείωτες στιγμές τριβής για να έρθει η μια στιγμή της λάμψης. Πολλές σπίθες που θα φέρουν πυρκαγιά. Πυρκαγιά στη νωθρότητα του μυαλού μας, του για χρόνια κοιμισμένου, του θηρίου που ξυπνά και ξεμουδιάζει, συνειδητοποιεί τη δύναμή του κι επιτίθεται. Αλλά πρέπει πρώτα να μάθει να ελέγχει αυτή τη δύναμη, για να μην στραφεί τελικά εναντίον του.\nΗ κάθε συνειδητότητα είναι συνάρτηση παραγόντων όπως εμπειρία, θεωρητικές γνώσεις, βαθμός απόγνωσης, έμφυτη ικανότητα ανάλυσης. Η κάθε ατομική συνειδητότητα έχει την απόλυτα δική της συνάρτηση, τον τρόπο δηλαδή επεξεργασίας και αφομοίωσης των δεδομένων που προκύπτουν από αυτούς τους παράγοντες, κι επομένως συνειδητοποιεί με διαφορετικό ρυθμό, προσεγγίζοντας το κοινό όριο της ολοκληρωμένης συλλογικότητας που θα συνθέσει το κοινό όραμα και τα κοινά αποδεκτά μέσα για την πραγμάτωσή του.\nΌμως τελικά τίποτα από όλα αυτά δεν είναι η πλατεία. Πλατεία δεν είναι αυτά που γίνανε αλλά αυτά που θα γίνουν. Δεν είναι αυτοί που ήρθαν αλλά αυτοί που θα έρθουν. Είναι «οι πιο όμορφες θάλασσες – που δεν έχουμε ακόμη ταξιδέψει». Είναι «τα πιο όμορφα παιδιά – που δε μεγάλωσαν ακόμα», κάποια από αυτά γεννήθηκαν, κάποια ούτε καν που γεννήθηκαν, αλλά εδώ -στην πλατεία- θα συναντηθούν και θα ερωτευθούν οι άντρες κι οι γυναίκες που θα τα γεννήσουν. Πλατεία είναι «αυτό που έχω να σου πω – το πιο όμορφο απ’ όλα» αλλά «δε στο χω πει ακόμα». Η πλατεία δεν είναι ό,τι κάναμε αλλά ό,τι θα κάνουμε. Είναι ο φόβος που νικήθηκε. Είναι η εμπιστοσύνη που ανακτήθηκε. Είναι αυτό που περιμένουμε να ‘ρθει.\nΗ πλατεία μας ξάφνιασε όλους! Που ήταν τόσα χρόνια τόσος κόσμος? Γιατί φοβόμουν πως είμαι μόνος? Πως έγινε άνθρωποι άμαθοι στο «εμείς» και κάναμε την οργή μας δημιουργία? Πως έγινε και χωρίς οργανώσεις, σημαίες, στεγανές ιδέες, βεβαιότητες, να τα βάλουμε με τους μηχανισμούς ενός αδίστακτου και παντοδύναμου κατεστημένου με πλοκάμια παντού στη δημόσια ζωή? Γροθιά στο μαχαίρι ρίξαμε – και κοίτα να δεις που το μαχαίρι στράβωσε, παραλίγο να σπάσει. Αν ήταν λίγο πιο δυνατή αυτή η γροθιά!\nΗ πλατεία μας ξάφνιασε όλους! Αλλά πιο πολύ ξάφνιασε αυτούς που μας περιφρονούσαν. Αυτούς που ήταν σίγουροι ότι μας είχαν του χεριού τους. Στην αρχή γελάσανε. Τους φάνηκε συμπαθητικό και χαριτωμένο, ένα χάπενινγκ εκτόνωσης για όλη την οικογένεια. Μετρούσαν πόσες φορές ακούστηκε ο εθνικός ύμνος, πόσες ελληνικές σημαίες υπήρχαν, έδιναν εύσημα για την ειρηνηκότητα των εκδηλώσεων. Μετά άρχισε ο σκεπτικισμός. Δεν τους άρεσε που άρχισαν να γίνονται συνελεύσεις, που ο κόσμος μιλούσε, ΣΥΝομιλούσε, αποφάσιζε. Κι ύστερα, όταν πια φάνηκε πως δεν ήταν αστείο, όταν οι μέρες περνούσαν κι η αποφασιστικότητα μεγάλωνε, τότε ο φόβος άλλαξε στρατόπεδο και δείξαν το πραγματικό, αποκρουστικό πρόσωπό τους.\nΌμως τελικά, τίποτα δεν είναι η πλατεία! Η πλατεία ήταν η αφορμή! Ήταν η αφετηρία κι όχι ο προορισμός. Ήταν το σχήμα κι όχι το νόημα, η μορφή κι όχι το περιεχόμενο. Τίποτα δεν είναι η πλατεία, τίποτα. Η πλατεία σ έδωσε τ’ ωραίο ταξίδι. Χωρίς αυτήν δεν θα βγαινες στο δρόμο. Αλλά δεν έχει να σε δώσει πια! Όχι, η πλατεία δε σε γέλασε. Έτσι σοφός που έγινες με τόση πείρα, ήδη θα το κατάλαβες οι «πλατείες» τι σημαίνουν!\n10 πράγματα που πρέπει να ξέρουν οι ξένοι, που θέλουν να έρθουν για τουρισμό στην Ελλάδα\n12/07/2011 από votaniatis\n1. Οι Έλληνες είναι κλέφτες. Μάλιστα είναι περήφανοι γι αυτό: μερικοί από τους μεγαλύτερους ήρωες της ελληνικής ιστορίας ήταν «κλέφτες και αμαρτωλοί» – έλεγξέ το αν δεν πιστεύεις.\n2. Οι Έλληνες δεν είναι καλοί εραστές. Θέλουν να πηδήξουν όσο περισσότερες τουρίστριες γίνεται κατά τη διάρκεια του καλοκαιριού – γιατί μετά δεν θα έχουν ευκαιρία να ξανακάνουν σεξ μέχρι το επόμενο καλοκαίρι- κι έτσι γίνονται βιαστικοί. Το ρεκόρ «ελληνικού πηδήματος’ (το κατέχει από το 2006 ένας ροδίτης) είναι οχτώ αγγλίδες στο ημίχρονο αγώνα του μουντομπάσκετ!\n3. Οι Ελληνίδες είναι κοντοκώλλες, βγάζουν γλώσσα, είναι φλύαρες και σπάταλες. Για να σου κάτσουν πρέπει να δουν τη φορολογική σου δήλωση και να τις πείσεις ότι σου αρέσει η μαγειρική τους – συνήθως μαγειρεύουν μόνο μπάμιες, υπάρχει και σχετική διαφήμιση.\n4. Οι ελληνικές θάλασσες βρίθουν καρχαριών. Όχι αληθινών βέβαια, αλλά πιο επικίνδυνων ακόμα: λιγούρηδες που έχουν να κάνουν σεξ από το περασμένο καλοκαίρι, περιμένουν πότε θα αφήσεις έστω για δυο λεπτά μόνη της τη γυναίκα σου. Δυο λεπτά τους φτάνουν, τα παμε και παραπάνω αυτά.\n5. Οι Έλληνες δεν είναι φιλόξενοι. Θεωρούν τους δυτικούς «κουτόφραγκους», τους Αμερικάνους «φονιάδες των λαών», τους Εβραίους Εβραίους, τους Ιταλούς μαφιόζους, τους Ρώσους το ίδιο, τους Γάλλους και τους Άγγλους αδελφές. Οι μόνοι ξένοι που συμπαθούν οι Έλληνες είναι η Τζένιφερ Άνιστον (έχει ελληνική καταγωγή), ο Μάικλ Δουκάκης (το ίδιο), ο Τομ Χανκς (έχει βαφτιστεί ορθόδοξος) και ο Βλαντιμίρ Πούτιν γιατί όταν θα ρθει το πλήρωμα του χρόνου, θα νικήσει τους Τούρκους στην κόκκινη μηλιά!\n6. Οι Έλληνες είναι ψυχοπαθείς: απόδειξη η τρομερή αντίφαση στις θρησκευτικές τους πεποιθήσεις – ενώ είναι θρησκόληπτοι, δεν έχουν το Θεό τους!\n7. Είναι αδύνατο να περάσεις από την Ελλάδα χωρίς να σου πάρουν δανεικά κι αγύριστα. Πως νομίζεις δημιουργήθηκε τόσο μεγάλο χρέος?\n8. Οι Έλληνες είναι βρωμιάρηδες: παίρνουν τα σκουπίδια από το σπίτι τους και τα πετάνε στους δρόμους, τις πλατείες, τα βουνά και τις παραλίες – ειδικά στις παραλίες. Μια βόλτα στην Αθήνα θα σε πείσει γι αυτό.\n9. Οι Έλληνες είναι βίαιοι. Αρκεί να συζητήσεις με έναν μόνο και θα σου πει ότι τον τελευταίο μήνα έχει δείρει καμιά κατοσταριά και σκοπεύει να δείρει άλοους τόσους τον επόμενο. Επίσης είναι αγενείς: όταν σου λένε «αη γαμήσου» δεν σε ευλογάνε κι όταν σου κουνάνε το χέρι με τα δάχτυλα ανοιχτά, δεν σε χαιρετάνε!\n10. Οι Έλληνες είναι χασομέρηδες και τεμπέληδες: δε χρειάζεται άλλη απόδειξη γι αυτό, από το ότι κάθεσαι τόση ώρα και διαβάζεις τέτοιες μαλακίες!\nΑποκλειστικό! Ποιος και γιατί διέταξε την καταστολή και εκκένωση της πλατείας Συντάγματος!\n30/06/2011 από votaniatis\nΗ πληροφορία που θα σας αποκαλύψω σήμερα είναι άκρως απόρρητη και κανονικά θα έπρεπε να διαφυλάξω ως κόρην οφθαλμού αυτό το τρομερό μυστικό που η τύχη και μόνον η τύχη μου επέτρεψε να γνωρίζω. Όμως, τα σημερινά επεισόδια που αμαύρωσαν την άσπιλον εικόνα της χώρας μας εις το εξωτερικόν (δια το εσωτερικόν χεστήκαμε – μετά συγχωρήσεως) και τα οποία χρησιμοποιούνται από εχθρούς του έθνους -τους γνωστούς ΣΥΝ/ΣΥΡΙΖΑΙΟΥΣ και τους καινοφανείς «ΑΓΑΝΑΚΤΙΣΜΕΝΟΥΣ»- ως επιχείρημα κατά της αψόγου δημοκρατίας μας, με έσπρωξαν στην απόφαση να μιλήσω. Λοιπόν, όσο κι αν βαυκαλίζονται οι γνωστοί αριστερούληδες κι οι φίλοι τους οι δήθεν αγανακτισμένοι, η εκκένωση της πλατείας Συντάγματος με τον πρωτοφανή για τα δεδομένα του δημοκρατικού μας πολιτεύματος βίαιο τρόπο (κι εδώ να τονίσουμε για ακόμη μία φορά ότι καταδικάζουμε απερίφραστα τη βία από όπου κι αν προέρχεται) ουδεμίαν σχέσην είχε με την πολιτική, το σωτήριο «μεσοπρόθεσμο πρόγραμμα» που ψηφίζαν οι σωτήρες του έθνους εντός του ναού της δημοκρατίας, και κυρίως ουδεμίαν σχέσην είχε με τους λεγόμενους «αγανακτισμένους» της πλατείας. Σίγουρα δυσπιστείτε προς την αποδοχήν αυτής της δήλωσης, αλλά ευθύς ως σας εξηγήσω τι ακριβώς έγινε -χωρίς βεβαίως να σας αποκαλύψω τις πηγές μου- θα χάσκετε με το στόμα ανοιχτό από την έκπληξην!\nΛοιπόν, δώστε προσοχή. Ένας εκ των καλυτεροτέρων φίλων μου τυγχάνει οπερατέρ σε γνωστό τηλεοπτικό κανάλι, εργάζεται δε στο συνεργείο εξωτερικών γυρισμάτων του δελτίου ειδήσεων. Όταν είχε πρωτοπιάσει δουλειά εκεί, μου διηγήθηκε τα εξής: κάθε φορά που καλύπταν γεγονότα στην πλατεία Συντάγματος ή τη Βουλή, που μπορεί να χρειαζόταν ώρες ολόκληρες να βρίσκονται σε ετοιμότητα και αναμονή, μπαίναν να ξεκουραστούν και να προφυλαχθούν από τας καιρικάς συνθήκας εις το εντευκτήριον του πασίγνωστου όσο και ιστορικού ξενοδοχείου «Μεγάλη Βρετανία». Πάντα όμως έπρεπε να μένουν δυο άτομα εκτός -τα οποία καθορίζονταν με κλήρωση- δια να φυλάττουν τις πανάκριβες κάμερες. Όταν ο φίλτατος φίλος μου εζήτησε να μάθει δια ποίον λόγο δεν παίρνουν τας κάμερας μαζί τους εντός του εντευκτηρίου, η απάντησις των παλαιοτέρων συναδέλφων του ήττο ότι αυτό απαγορεύεται αυστηρώς εκ της διευθύνσεως του ξενοδοχείου! Και όταν θέλησε να μάθει διατί μια τέτοια απαγόρευση, η απάντησις ήττο πραγματικά πέραν πάσης φαντασίας! Διατί -λέγει- εις το ξενοδοχείο καθημερινώς προσέρχονται -εις τας ανάπαυλάς τους από τας σχετικάς εργασίας της βουλής- πολλοί βουλευτές με τας ερωμένας τους. Με εταίρες πολυτελείας δηλαδή που τις πληρώνουν από τον παχυλόν μισθόν τους που προέρχεται από το υστέρημα του ελληνικού λαού! Είναι αυτονόητο διατί δεν επιθυμούν τις κάμερες!\nΔιά το διήμερον 28 και 29 Ιουνίου -όποτε και θα ψηφιζότανε στη βουλή το μεσοπρόθεσμο- επιφανές στέλεχος της κυβέρνησης (θα μου επιτρέψετε να μην σας αποκαλύψω το όνομά του) είχε κλείσει δίκλινη σουίτα δια τον ίδιον και τη συνοδό του, το γνωστό μοντέλο-πόρνη «Νατάσα – 22χρονη καλλονή από τη Μολδαβία». Προσήλθε εις το παράνομο και ανήθικο ραντεβού του με τη «Νατάσα – 22 καλλονή από τη Μολδαβία» λίγο μετά την έναρξη της συνεδρίασης. Κατάπιε μερικά βιάγκρα αλλά δεν επήλθεν το επιθυμόμενον αποτέλεσμα ανόδου του ηθικού! Ίσως λόγω της εξαιρετικά κακής φυσικής του κατάστασης – ποιος ξέρει. Μετά από πολλές απέλπιδες προσπάθειες της «22χρονης καλλονής από τη Μολδαβία» που δεν είχαν κανέναν αποτέλεσμα άρχιζε να κουράζεται και αυτός και η «Νατάσα, 22χρονη καλλονή από τη Μολδαβία». Το χειρότερο ήττο ότι η «Νατάσα, 22χρονη καλλονή από τη Μολδαβία» άρχισε να κοιτά επιτιμητικά και με συγκατάβαση το μικρό και αδρανές σύμβολο του ανδρισμού του. «Κρίμα» του είπε στο τέλος «και γω που νόμιζα ότι δεν υπάρχει καλύτερο αφροδισιακό από την εξουσία… τρίχες τελικά»! Και τότε του ήρθε η μεγαλοφυής ιδέα!\nΠήρε ευθύς τηλέφωνο τον ίδιο τον Πρωθυπουργό -που έκπληκτος και ανυποψίαστος άκουσε το αίτημά του! «Γιωργάκη» του είπε «θέλω να ξαμολύσεις τώρα τα ΜΑΤ στην πλατεία! Να γίνει γης μαδιάμ! Να σπάσουν στο ξύλο όποιον βρουν μπροστά τους! Και να ρίξουν χημικά, πολλά χημικά! Εγώ κερνάω! Μη ρωτάς γιατί, απλά κάντο. Αν δε θες στην ψήφιση του μεσοπρόθεσμου να είμαι η μεγάλη έκπληξη – απλά κάνε ότι σου λέω! Και δεν θα σταματήσουν αν δεν πω εγώ να σταματήσουν!»\nΈτσι κι έγινε. Η οσμή των απαγορευμένων από διεθνείς συμβάσεις χημικών -αναμφίβολος απόδειξη της εξουσίας του- σε συνδυασμό με τη δράση του μπλε χαπιού και την ασύγκριτη τεχνική της «Νατάσσα, 22χρονη καλλονή από τη Μολδαβία», έφεραν κάτι περισσότερο από το επιθυμητό αποτέλεσμα! Ο αντιπρόεδρος -ουπς! αυτό μου ξέφυγε!- δεν μπορούσε να σταματήσει! Η «Νατάσσα, 22χρονη καλλονή από τη Μολδαβία» τρισευτυχισμένη του φώναζε «είμαι ο λαός σου – τι μου κάνεις προεδράρα μου!» κι αυτός ακάματος και ακάθεκτος συνέχιζε! Όταν τα ΜΑΤ σταματούσαν έστω και για λίγο, ξανάπαιρνε αμέσως τηλέφωνο τον πρωθυπουργό: «Γιώργο, δεν είπα εγώ να σταματήσουν! Πες σε αυτόν τον άχρηστο τον Παπουτσή να κάνει σωστά τη δουλειά του μην τον στείλω μούτσο σε κανένα καράβι των «Μινωϊκών Γραμμών»! Και ξαναρχίζανε τα ΜΑΤ, μέχρι αργά το βράδυ που ο αντιπρόεδρος κλαταρε επιτέλους κι έτσι έδωσε λήξη. Μέχρι αύριο τουλάχιστον.\nΑυτή είναι όλη η αλήθεια. Τα περί καταστολής του κινήματος είναι παραμύθια. Άλλωστε, ποιου κινήματος? Μήπως δεν αποφάνθει το ΚΚΕ -δια μέσου της πεφωτισμένης γραμματέως του Αλεξάνδρας Παπαρήγα- ότι δεν υφίσταται κίνημα?\nΛοιπόν φίλοι μου, δια να μην εκθέτωμεν τη χώραν εις το εξωτερικόν μεσούσης της τουριστικής περιόδου, αφήστε τα μίση και πιάστε το γαμήσι. Κανείς δε βγήκε ποτέ ζημιωμένος από αυτό, εκτός του κερατά βεβαίως – βεβαίως!\nΜυρσίνη Λοίζου – Ανοιχτή Επιστολή στον Πρωθυπουργό, και την Κυβέρνηση του ΠΑΣΟΚ\n27/06/2011 από votaniatis\nΚυρίες και Κύριοι της Κυβέρνησης και του ΠΑΣΟΚ. Γνωρίζω εκ των προτέρων, ότι αυτή η κίνησή μου είναι συμβολική, εν τούτοις η συνείδησή μου, και η αξιοπρέπειά μου ως ενεργού πολίτη μου επιβάλλει να σας γνωστοποιήσω τα εξής: Ο πατέρας μου Μάνος Λοΐζος αγωνίστηκε με τον δικό του τρόπο, για αξίες όπως η Ελευθερία, η Δημοκρατία, και η Κοινωνική Δικαιοσύνη. Προσπάθησε να υπηρετήσει μέσω της τέχνης του, τα οράματα και τις αξίες ενός καταπιεζόμενου Λαού, ο οποίος με πολύ κόπο, αίμα και δάκρυα αγωνίστηκε για την Δημοκρατία, την οποία τόσο βάναυσα του την στερούσαν. Αφού αυτός ο Λαός κατοχύρωσε με πολλούς αγώνες τα στοιχειώδη Δημοκρατικά δικαιώματα τα οποία στην Ευρώπη είχαν κατακτηθεί χρόνια πριν, έρχεστε σήμερα και όπου Δικαιώματα βάζετε ευκαιρίες. Τα Δικαιώματα στην εργασία, την υγεία, την Παιδεία, την ποιότητα ζωής, τον πολιτισμό, τα έχετε κάνει ένα απέραντο fast track έξυπνων επενδύσεων, ξεπουλώντας όχι μόνο τον Δημόσιο πλούτο αυτή της χώρας, αλλά και την ίδια την ανθρώπινη ύπαρξη.\nΤόσα χρόνια σας ακούω να χρησιμοποιείτε το «Καλημέρα Ήλιε» στις Κομματικές σας συγκεντρώσεις. Παλιότερα, απλά με ενοχλούσε αισθητικά καθώς και με πλήγωνε, εξαιτίας αφενός της υποκρισίας σας, -διότι οι δικές σας αξίες επέβαλαν και έναν βαθιά εξουσιαστικό τρόπο ζωής, και δημιούργησαν σκλάβους αντί για ελεύθερους ανθρώπους, και ενεργούς πολίτες- και αφετέρου διότι οι δικές σας αξίες δεν έχουν καμία μα καμία σχέση με αυτό που προσπαθεί να πει το συγκεκριμένο τραγούδι. Τώρα όμως πλέον εξοργίζομαι, γιατί δείχνει ότι δεν έχετε καταλάβει τίποτα από τους αγώνες του Λαού και των εργαζομένων, πράγματα τα οποία ενέπνευσαν τον πατέρα μου, και του έδωσαν και μια αντίστοιχη στάση ζωής στην καθημερινότητά του ως πολίτη, και στις σχέσεις του με τους συνανθρώπους του. Το τραγούδι αυτό καλημερίζει τον Ήλιο, την ελπίδα, την αλληλεγγύη, και την προσμονή ενός ολόκληρου Λαού, για Δημοκρατία και Ελευθερία. Εσείς όμως, είστε υπεύθυνοι για την πιο βαθιά, πνευματική, αξιακή, ηθική, και πολιτισμική καταχνιά που θα μπορούσε να έχει ποτέ αυτός ο τόπος. Ως εκ τούτου, σας απαγορεύω ρητά και κατηγορηματικά, να χρησιμοποιείτε έργο ή μέρος του έργου του Μάνου Λοΐζου, σε οποιαδήποτε κομματική σας εκδήλωση ή δραστηριότητα.\nΒέβαια ίσως να απαντήσετε ότι το έργο του Μάνου Λοΐζου ανήκει στον Λαό. Για αυτόν ακριβώς τον λόγο όμως και η συγκεκριμένη πράξη εκ μέρους μου. Επειδή όπως αποδείχτηκε δεν είστε, και ούτε ήσασταν ποτέ μέρος αυτού του Λαού, και δεν έχετε πλέον κανένα δικαίωμα και καμία νομιμοποίηση να συνεχίζετε να τον εξαπατάτε. Ο Ήλιος άλλωστε, είναι δικός μας, και όχι δικός σας. Δεν μπορεί κανείς να μας τον πάρει. Και δεν θα μας τον πάρει.\n«Σε δηλώσεις του στην ισπανική εφημερίδα El Mundo, ο Θόδωρος Πάγκαλος προέβλεψε -ξεπερνώντας και τον ίδιο του τον εαυτό- ότι αν δεν ψηφιστεί το μεσοπρόθεσμο “την επόμενη μέρα οι τράπεζες θα περικυκλώνονταν από τρομοκρατημένους ανθρώπους που θα προσπαθούσαν να αποσύρουν τα χρήματά τους, ενώ ο στρατός θα έβγαζε στους δρόμους τανκ για να τις προστατέψει, καθώς δεν θα υπήρχε αρκετή αστυνομία. Θα υπήρχαν παντού αναταραχές, τα μαγαζιά θα άδειαζαν, κάποιοι άνθρωποι θα πηδούσαν από τα παράθυρα… Και όλο αυτό θα ήταν καταστροφικό για την Ευρωζώνη συνολικά». » Από την Ελευθεροτυπία.\nΗ «είδηση» εδώ -που δεν είναι καθόλου είδηση- δεν είναι ο γκεμπελισμός του προπαγανδιστικού τανκ της κυβέρνησης, που κανένας νοήμων άνθρωπος δεν τον παίρνει πια στα σοβαρά. Όμως άθελά του είπε κάποιες μεγάλες αλήθειες:\nα. Οι τράπεζες δεν έχουν ούτε τα στοιχειώδη αποθεματικά, έτσι ώστε σε μια κρίση πιστωτικού πανικού θα χρειαστούν την προστασία της αστυνομίας και του στρατού. Γιατί απλά δεν θα έχουν να δώσουν τα χρήματα που οφείλουν. Τι σημαίνει αυτό?\nΌταν καταθέτω τα χρήματά μου σε μια τράπεζα -με ένα ελάχιστο επιτόκιο, συνήθως κάτω από τον πληθωρισμό- υπάρχει μια «συμφωνία»: κύριε τραπεζίτη μπορείς να τα χρησιμοποιήσεις όπως θέλεις, αλλά οποιαδήποτε στιγμή τα ζητήσω πρέπει να είσαι σε θέση να μου τα δώσεις. Η τήρηση αυτής της συμφωνίας είναι βασική υποχρέωση της τράπεζας, διαφορετικά δεν υπάρχει «πίστη». Αν η τράπεζα έλεγε ας πούμε «δεν θα σου επιστρέψω τα χρήματά σου αν ταυτόχρονα με σένα τα ζητήσουν και όλοι οι άλλοι» μάλλον κανένας δεν θα δεχόταν αυτή τη συμφωνία, κανένας δεν θα έβαζε τα χρήματά του στην τράπεζα.\nΦυσικά οι τράπεζες για να έχουν κέρδη, είναι αναγκασμένες να δίνουν δάνεια ή να επενδύουν τα χρήματα των αποταμιευτών τους. Όμως, αυτό δεν τις απαλλάσσει από την υποχρέωση να μου δώσουν τα χρήματά μου όταν τα ζητήσω. Γι αυτόν ακριβώς το λόγο, οι τράπεζες έχουν ένα δικαίωμα, μια τεράστια εξουσία που δεν την έχει ούτε το ελληνικό κράτος (από τότε που μπήκαμε στο ευρώ): να δημιουργούν χρήμα! Πως γίνεται αυτό? Μα δημιουργώντας πιστώσεις. Μεταφέροντας τεράστια ποσά που είναι απλά λογιστικές εγγραφές σε βιβλία εταιρειών, άλλες τράπεζες και φυσικά στο ηλεκτρονικό σύστημα, δημιουργούν χρήμα τουλάχιστον δεκαπλάσιο από αυτό που έχουν στα χέρια τους σε φυσική μορφή και που προέρχεται από καταθέτες. Για παράδειγμα, αγοράζω προϊόντα 1000 ευρώ με την πιστωτική μου κάρτα. Αυτόματα μεταφέρονται 1000 ευρώ από την τράπεζα στο λογαριασμό του μαγαζιού που έγινε η συναλλαγή. Η μεταφορά αυτή έχει γίνει λογιστικά, ούτε ένα πραγματικό ευρώ δεν μεταφέρθηκε στ’ αλήθεια. Άρα η τράπεζα δημιούργησε 1000 ευρώ από το μηδέν! Αυτα τα 1000 ευρώ, θα τα ξοφλήσω σε 24 δόσεις, πιθανά καταθέτοντας μετρητά στο λογαριασμό της πιστωτικής κάρτας μου. Έδωσε αέρα κοπανιστό και πήρε μετρητά! Έτσι δουλεύουν οι τράπεζες. Τότε, για ποιο λόγο δεν έχουν τα απαραίτητα χρήματα διαθέσιμα στην περίπτωση που ζητηθούν από όλους μαζί? Γιατί ο Γκέμπελς του ΠΑΣΟΚ προεξοφλεί ότι δεν θα έχουν να πληρώσουν και μάλιστα σε βαθμό που θα χρειαστούν την προστασία του στρατού από τους εξαγριωμένους πολίτες? Τι τα κάνουν τα χρήματά μας?\nΟι υποθέσεις δικές σας.\nβ. Στην περίπτωση κατάρρευσης του τραπεζικτού συστήματος, η κυβέρνηση δεν θα προστατεύσει τους εξαπατημένους από τις τράπεζες πολίτες (αυτούς που θα έχουν χάσει τα λεφτά τους) αλλά τους απατεώνες τραπεζίτες (αυτούς που θα έχουν φάει τα λεφτά μας) και μάλιστα θα βγάλει στους δρόμους μέχρι και τανκς για την προστασία τους! Χωρίς κανένα σχόλιο. Συ είπας!\nΕμείς, το μόνο που μένει να κάνουμε, είναι να τους ανατρέψουμε. Αυτούς, τις τράπεζές τους, την με ή χωρίς τανκς δικτατορία τους. Όλοι στο Σύνταγμα.\nΓιατί, για όποιον δεν το θυμάται «η τήρηση του παρόντος συντάγματος επαφίεται στον πατριωτισμό των Ελλήνων».\nΗ αληθινή ιστορία μιας άλωσης\n23/06/2011 από votaniatis\nΟ στρατός του Πολιορκητή -που έμελλε να γίνει Πορθητής και το ξέραν όλοι- δεν ήταν δα και τόσο μεγάλος. Ήταν βέβαια πάνοπλος, με ελέφαντες και ξύλινους πύργους και πολιορκητικούς κριούς, ως κι ένα μεγάλο κανόνι είχαν, αλλά ούτε σε αριθμό ήταν μεγαλύτερος, ούτε σε γενναιότητα, ούτε την τέχνη του πολέμου κατείχε καλύτερα από τους πολιορκημένους. Αυτοί, ήταν δεκαπλάσιοι σε αριθμό -αν πολεμούσαν όλοι οι κάτοικοι της πόλης- πιο έμπειροι στον πόλεμο κι ενώ δεν είχαν τον οπλισμό του αντιπάλου τους, είχαν τα τείχη να τους προστατεύουν και το πλεονέκτημα του πολιορκημένου, αυτού που αν νικηθεί θα χάσει τα πάντα. Κι όχι μόνο αυτός, αλλά και πολλές γενιές των απογόνων του. Αν αποφάσιζαν να υπερασπιστούν έστω τα αυτονόητα, κανένα κανόνι δεν θα μπορούσε, όχι να τους καταβάλλει αλλά ούτε καν να τους βλάψει. Πως έγινε λοιπόν και χάθηκε η πόλη?\nΟ ελεεινός αυτοκράτωρ, πάμπτωχος και χωρίς πορφύρα, ήταν στ’ αλήθεια γενναιότερος και πιο σοφός από όλους τους προκατόχους τους αλλά κι από όλους τους άρχοντες της πόλης. Καβάλα στ ‘ άλογό του, περιδιάβαινε τα τείχη από άκρη σ’ άκρη, εμψυχώνοντας τους στρατιώτες του, βάζοντας σε τάξη τους απείθαρχους και αδιάφορους αξιωματικούς και χτίζοντας με τα χέρια του σαν απλός εργάτης, όπου το τείχος χρειαζότανε επισκευή. Ήξερε όμως ότι η βασιλεία του, είναι απογυμνωμένη από κάθε εξουσία: δεν τον έστεψαν για να νικήσει τους εχθρούς της αυτοκρατορίας αλλά για να του φορτώσουν την ήττα. Μια ήττα που καταβάθος την ήθελαν όλοι. Γιατί τους είχε κουράσει η αγωνία της παρακμής και πίστευαν ότι ο νέος τους αφέντης -ικανοποιημένος που θα γινόταν κύριος της ένδοξης πόλης- θα τους σεβόταν και θα μοίραζε νέα προνόμια στους άρχοντες, ψωμί και θεάματα στον άβουλο λαό.\nΑν οι αξιωματικοί -οι άρχοντες της πόλης δηλαδή- ήταν απείθαρχοι και απρόθυμοι να κρατήσουν την άμυνα, ο λαός ακόμα χειρότερα δεν δεχόταν καν να πολεμήσει. Γιατί, ούτε εμπιστευόταν τους αξιωματικούς του Αυτοκράτορα -αυτοί δεν ήταν που τον καταδυνάστευαν τόσους αιώνες?- ούτε και που τον ένοιαζε ποιος θα ήταν ο κύριος του κάστρου. Όποιος κι αν ήταν ο αφέντης τους, αυτοί θα ήταν σκλάβοι, το ξέραν καλά, ή θα έπρεπε να δουλεύουν στα χωράφια και τα εργαστήρια από το πρωί ως το βράδυ για ένα κομμάτι ψωμί ή να ζητιανεύουν στους δρόμους, εισπράττοντας το χλευασμό και την περιφρόνηση των ευγενών. Γιατί να πολεμήσουν κιόλας? Ήταν που ήταν μαύρη η ζωή τους, γιατί να κινδυνέψουν να τη χάσουν για χάρη των εκμεταλλευτών τους? Άσε που είχαν την ελπίδα ότι αν ο πολιορκητής νικούσε, θα τιμωρούσε τους αρχόντους που του αντισταθήκαν κι έτσι θα παίρναν κι αυτοί την εκδίκησή τους. Δεν είχαν να χάσουν ή να κερδίσουν τίποτα άρα δεν είχαν και λόγο να πολεμήσουν.\nΟ ελεεινός Αυτοκράτωρ το καταλάβαινε, πως αν δεν παίρνανε τα άρματα αυτοί -οι «πληβείοι», ο «όχλος», το «άγενο πλήθος»- , αν δεν πολεμούσαν στο πλάι του στην πρώτη γραμμή -στο πλάι του, όχι στις διαταγές του- η πόλη δεν είχε καμιά ελπίδα να σωθεί. Τα τείχη δεν αρκούσαν πια, γιατί είχαν ήδη βρεθεί αυτοί που θα ανοίγαν τις πύλες από μέσα. Την προηγούμενη μέρα ο πολιορκητής που έμελλε να γίνει πορθητής, είχε στείλει μαντατοφόρους στον Αυτοκράτορα και τους ευγενείς κι έλεγε πως αν του παραδίνανε την πόλη, δεν θα πείραζε ούτε αυτούς ούτε τις περιουσίες τους κι από πάνω θα τους έδινε προνόμια και τιμές. Όποιος ήθελε, είχε το ελεύθερο να πάρει τα υπάρχοντά του και να φύγει, αλλά όποιος έμενε θα απολάμβανε την εύνοιά του. Οι βολεμένοι άρχοντες πανηγυρίσαν μόλις άκουσαν τα νέα και με μια φωνή είπαν «ζήτω ο νέος μας βασιλιάς!», αλλά ο ελεεινός αυτοκράτωρ έσκισε τον πάπυρο με την αισχρή πρόταση κι έδιωξε τους αγγελιοφόρους. Θα τον είχαν κομματιάσει εκεί επί τόπου οι «πιστοί» αξιωματικοί του, αν δεν τον υπερασπιζόταν ένας χιώτης πρωτοκαπετάνιος, φίλος του εγκάρδιος και γενναίος πολεμιστής. Έτσι, δεν είχε πια αυταπάτες: στην επόμενη κιόλας επίθεση, οι εχθροί θα βρίσκαν τις πύλες ανοιχτές.\nΓια όλα όσα έγιναν εκείνη την ημέρα, η επίσημη ιστορία λέει ψέμματα, αφού είναι γνωστό ότι την ιστορία τη γράφουν πάντα οι νικητές. Κάλεσε λέει σε σύναξη τους αξιωματικούς, τους ανώτερους κληρικούς και τους άλλους προύχοντες, στον μεγάλο αυτοκρατορικό ναό, και τους μίλησε με λόγια συγκινητικά για την πατρίδα και το χρέος όλων τους σε αυτή. Ψέμματα! Γιατί να το κάνει αυτό αφού ήξερε καλά πως είχαν ήδη αποφασίσει να παραδώσουν την πόλη? Η αλήθεια είναι πως αυτή η σύναξη έγινε, αλλά ο αυτοκράτορας δεν εμφανίστηκε καν στην εκκλησιά. Όταν οι ιερείς φτάσανε εκεί -πρώτοι απ’ όλους- το μόνο που βρήκαν ήταν το στέμμα του αυτοκράτορα αφημένο στην Αγία Τράπεζα, σημάδι αναμφίβολο ότι απεκδύθηκε της βασιλείας του παραδίδοντας την πόλη του στα χέρια του Θεού. Χαρήκαν τότε οι ευγενείς, γιατί η πόλη θα γλύτωνε τη μάχη και τη λεηλασία, πιστέψανε πως ο ελεεινός αυτοκράτωρ το είχε σκάσει!\nΑυτός όμως, χωρίς στέμμα και πορφύρα, κρατώντας μόνο το σπαθί το άλογο και την πανοπλία του, γυρνούσε στα καπηλειά και στις πιο ταπεινές εκκλησιές και πάσχιζε να ξεσηκώσει το λαό. «Δίνω το στέμμα μου σε σας!» τους έλεγε «Τώρα εσείς θα είστε βασιλείς, οι ταπεινοί, οι τελευταίοι που θα γίνετε πρώτοι, εσείς θα αποφασίζετε για τη ζωή σας και θα μοιράζεστε σε ίσα κομμάτια τη σοδειά, γιατί δική σας θα ναι η γη, δική σας θα ‘ναι η πόλη! Αλλά πρώτα πρέπει να νικήσουμε τους εχθρούς μας και να διώξουμε τους αρχόντους, που τόσα χρόνια σας λήστευαν, σας ταπεινώνανε και τώρα ετοιμάζονται να παραδώσουν την πόλη σας στον πολιορκητή! Όλοι μαζί μπορούμε αδέλφια! Όλοι μαζί!»\nΣτην αρχή ενθουσιάστηκαν. Φώναζαν «ζήτω ο βασιλιάς! ζήτω ο λαός! ζήτω εμείς!» και «θάνατος στους άρχοντες! θάνατος στους προδότες!» και πανηγύριζαν έξαλλοι αυτό το ανέλπιστο δώρο. Ύστερα όμως, οι πιο λογικοί από αυτούς, άρχισαν να σκέπτονται «και τι δουλειά έχουμε εμείς, ταπεινοί άνθρωποι, να τα βάλουμε με το στρατό του πολιορκητή?» ή «κι αν δεν έχουμε αφέντες, ποιος θα μας ελεεί όταν δεν πάει καλά η σοδειά?» κι ακόμα «αν είμαστε όλοι βασιλιάδες, τότε ποιος θα είναι υπήκοος? Τι σόι βασιλεία είναι αυτή χωρίς υπηκόους?» και γυρίζαν όλοι στο μεθύσι τους ή στις δουλειές τους, λέγοντας στον αυτοκράτορα «αν έρθω να πολεμήσω αφέντη μου, ποιος θα φέρει ψωμί στα παιδιά μου?» Μόνο κάτι λίγοι, τρελοί ή ρομαντικοί, ζωστήκαν τ’ άρματα κι ακολουθήσαν το βασιλιά τους -έκπτωτο πια- στη βέβαιη πορεία προς το θάνατο.\nΚι έτσι, «η πόλις εάλω». Τρεις μέρες και τρεις νύχτες λεηλατούσαν, έκαιγαν κι έσφαζαν οι στρατιώτες του πορθητή. Έπειτα, κάλεσε τους ευγενείς της πόλης και τους έδωσε νέες τιμές και προνόμια κι όλοι μαζί συνεχίσαν να καταδυναστεύουν τον άβουλο λαό, κρατώντας τον σε τάξη άλλοτε με τη βία, άλλοτε με άρτους και θεάματα. Κι ο άβουλος λαός, έφτιαξε το θρύλο του «μαρμαρωμένου βασιλιά», που θα’ ρθει κάποτε να κυνηγήσει τους άνομους και να λευτερώσει το λαό. Ξεχάσανε όμως ότι ο βασιλιάς είχε αρνηθεί το στέμμα του, ότι είχε παραδώσει τη βασιλεία του σ’ αυτούς. Ότι -με δυο λόγια- ο λαός είναι ο «μαρμαρωμένος βασιλιάς». Γι αυτό δε λεφτερώθηκαν ποτέ.